pythainlp/thai-wiki-dataset-v4 huggingface dataset:
ลิ้มจิงเฮียง

ลิ้มจิงเฮียง เป็นชื่อของร้านจำหน่ายผลิตภัณฑ์จากเนื้อสัตว์แปรรูปที่มีชื่อเสียงของประเทศไทยโดยมีสำนักงานใหญ่ตั้งอยู่ที่ถนนเยาวราช
ร้าน ลิ้มจิงเฮียง เป็นชื่อของร้านจำหน่ายผลิตภัณฑ์จากเนื้อสัตว์แปรรูปประเภท หมูแผ่น หมูหยอง กุนเชียง ร้านลิ้มจิงเฮียงก่อตั้งโดยคุณมงคล เลิศปัญญาโรจน์ ตลอดระยะเวลากว่า 50 ปี ทางร้านได้ผลิตสินค้าที่มีคุณภาพ และคงรสชาติดั้งเดิมของสินค้า นอกจากนี้ ลิ้มจิงเฮียง ยังเป็นผู้ริเรื่มรายแรกในการผลิตสินค้าใหม่ๆ เช่น หมูเส้นทอง หมูหยองอัดแท่ง และหมูแผ่นกรอบเกลียวแบบเท่ง ที่เป็นที่นิยมในปัจจุบัน สินค้า ลิ้มจิงเฮียง ได้รับใบรับรองคุณภาพ HACCP และ GMP ซึ่งเป็นใบรับรองการผลิตที่มีความสะอาดถูกต้องตามมาตรฐานสากล ในการผลิตสินค้าประเภทอาหาร 
ปัจจุบัน สินค้าของ ลิ้มจิงเฮียง ได้จัดจำหน่ายอยู่ในห้างซูเปอร์มาร์เก็ต ชั้นนำ ในเมืองไทย เช่น ทอปส์ และ บิ๊กซี ในนาม "ลิ้มส์" และจัดจำหน่ายสินค้าไปยังซูเปอร์มาร์เก็ต ในประเทศฮ่องกง และเป็นที่รู้จักเป็นอย่างดีในประเทศมาเลเซีย ฮ่องกง และ สิงคโปร์
เอทานอล

เอทานอล  หรือ เอทิลแอลกอฮอล์  (สูตรเคมี C2H5OH) เป็นแอลกอฮอล์ชนิดหนึ่งซึ่งเกิดจากการนำเอาพืชมาหมักเพื่อเปลี่ยนแป้งเป็นน้ำตาล จากนั้นจึงเปลี่ยนจากน้ำตาลเป็นแอลกอฮอล์ โดยใช้เอนไซม์หรือกรดบางชนิดช่วยย่อย เมื่อทำให้เป็นแอลกอฮอล์บริสุทธิ์ 95% โดยการกลั่น ส่วนใหญ่ผลิตจากพืช สองประเภทคือ พืชประเภทน้ำตาล เช่นอ้อย บีตรูต และพืชจำพวกแป้งเช่น มันสำปะหลัง ข้าว ข้าวโพด เป็นต้น
อุตสาหกรรมเอทานอล.
บราซิลเป็นผู้ผลิตเอทานอลอันดับหนึ่งในโลก ข้อมูลปี พ.ศ. 2551 ประเทศไทยมีโรงงานเอทานอล 11 แห่ง กำลังการผลิตรวม 1.75 ล้านลิตรต่อวัน ขณะที่ความต้องการใช้ในประเทศมีเพียง 800,000 ลิตรต่อวัน 
เอทานอลเป็นเชื้อเพลิงที่สะอาดและเผาไหม้ได้สมบูรณ์ช่วยลดการเกิดมลพิษในอากาศและเป็นผลดีต่อสภาวะแวดล้อมและมีฐานวัตถุดิบมาจากพืชซึ่งสามารถดูดซับปริมาณ แก๊สคาร์บอนไดออกไซค์ในบรรยากาศได้ 
เอทานอลเป็นพลังงานหมุนเวียน (Renewable Energy) ผลิตได้จากวัตถุดิบทางการเกษตรซึ่งแบ่งได้เป็น 3 ประเภท
1. วัตถุดิบประเภทน้ำตาล ได้แก่ น้ำอ้อย น้ำตาลจากบีตรูต และกากน้ำตาลซึ่งยีสต์สามารถย่อยสลายวัตถุดิบประเภทนี้ได้เลยทันทีโดยไม่ต้องผ่านการย่อยเพื่อเป็นน้ำตาล (Pretreatment)
2. วัตถุดิบประเภทแป้ง ได้แก่ มันสำปะหลัง ธัญพืชและมันฝรั่งในการผลิตจะต้องย่อยแป้งในวัตถุดิบให้เป็นน้ำตาลกลูโคสซึ่งเป็นน้ำตาลโมเลกุลเดี่ยวเสียก่อนยีสต์จึงจะเปลี่ยนน้ำตาลเป็นเอทานอลได้
3. วัตถุดิบประเภทที่เป็นผลพลอยได้จากอุตสาหกรรมเกษตร เช่น กากอ้อย ฟางข้าวซังข้าวโพด และของเสียจากอุตสาหกรรม เยื่อกระดาษ ฯลฯ
เอทานอลมีค่าออกเทนสูงนำไปผสมกับน้ำมันเบนซินเรียกว่าน้ำมันแก๊สโซฮอล์ได้ ถ้าผสมกับน้ำมันดีเซล เรียกว่าน้ำมันดีโซฮอล์ใช้เป็นเชื้อเพลิงได้ นอกจากนี้ยังสามารถใช้เอทานอล บริสุทธิ์เป็นเชื้อเพลิงได้โดยตรงโดยไม่ต้องผสมกับน้ำมันได้อีกด้วย
ปัจจุบันไทยมีโรงงานเอทานอล 27 แห่ง กำลังการผลิตรวม 6.125 ล้านลิตร
จูลส์ แดสซิน

จูลส์ แดนซิน หรือชื่อเกิด จูเลียส แดนซิน (18 ธันวาคม ค.ศ. 1911 - 31 มีนาคม ค.ศ. 2008) เป็นผู้กำกับชาวอเมริกัน 
ประวัติ.
แดนซินเริ่มอาชีพด้วยการเป็นนักแสดง เป็นโปรดิวเซอร์ละครเวที และเป็นผู้ช่วยของ อัลเฟร็ด ฮิตช์ค็อก จนมาแจ้งเกิดกับผลงานกำกับภาพยนตร์เรื่อง "Brute Force" (1947) และ "The naked City" (1948) แต่ต่อมาในปี 1953 เขาถูกรัฐบาลอเมริกันในขณะนั้นเล่นงานข้อหาเคยเป็นสมาชิกพรรคคอมมิวนิสต์ จนต้องหนีไปทีประเทสฝรั่งเศส แต่เขาก็ยังมีผลงานที่ฝรั่งเศสได้ ในภาพยนตร์ทุนต่ำเรื่อง "Du rififi chez les hommes" (1955) ซึ่งเขาได้รับรางวัลผู้กำกับยอดเยี่ยมจากคานส์ และเขาก็ได้รับรางวัลจากคานส์อีกครั้งในสาขาหนังยอดเยี่ยมจากภาพยนตร์เรื่อง "Pote tin Kyriaki (Never on Sunday)" (1960) 
เขาได้กลับอเมริกาอีกครั้ง และได้เข้าชิงรางวัลออสการ์สาขากำกับและเขียนบทจากภาพยนตร์เรื่อง "Topkapi" (1964) และยังได้เป็นกรรมการของเทศกาลหนังสำคัญๆ ทั่วโลกอีกหลายครั้ง และอีกบทบาทนึงที่สำคัญของเขาคือ จับมือกับ เมลินา เมอร์กูรี (ภรรยาของเขา ที่เป็นนักแสดงชาวกรีก) ในการเรียกร้องประชาธิปไตยให้แก่กรีก
เดอะ กิ๊ก 2

เดอะ กิ๊ก 2 (อังกฤษ : Gig Number Two) เป็น ภาพยนตร์ไทย ภาคต่อจากเรื่อง เดอะ กิ๊ก ผลงานการกำกับโดย "ธรธร สิริพันธ์วราภรณ์" ออกฉายในวันที่ 20 กันยายน ปี พ.ศ. 2550 ใน ประเทศไทย
โครงเรื่อง.
หลังจากชมรมกิ๊กคลับปิดตัวลง 4 หนุ่มใหญ่ไม่เอาไหนเรื่องความรักแต่อยากมีแฟนจึงออกตาม แจ๊ค (ณัฐชาต ชั้นกาญจน์) อดีตผู้ร่วมก่อตั้งชมรม เพื่อขอความรู้ไปใช้กับสาวกลุ่มเพื่อนซี้ที่นิสัยต่างกัน แล้วเรื่องราวความรักของหนุ่มทั้ง 4 ก็ได้เริ่มขึ้น ณ จุดนี้
นิธิ สมุทรโคจร

นิธิ สมุทรโคจร (เกิด 1 ธันวาคม พ.ศ. 2517) ชื่อเล่น จ๊อบ เป็นนักแสดง นายแบบ และพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
นิธิ สมุทรโคจร จบการศึกษาจาก คณะนิเทศศาสตร์ มหาวิทยาลัยกรุงเทพ เอกวิชาการโฆษณา ในปี พ.ศ. 2539 และมีผลงานละครหลายเรื่อง เช่น กะล่อนคูณสอง, เกียรติยศกบฏรัก, สุดหัวใจ, ขมิ้นกับปูน เป็นต้น และเป็นพิธีกรเกมโชว์และผู้ผลิตรายการสารคดีท่องเที่ยว สมุดโคจร ทางช่อง อมรินทร์ทีวี ช่อง34
ทางด้านชีวิตส่วนตัว เขาแต่งงานกับ "มิกิ" พรพรรณ ชนะรัตนโสภณ สาวนอกวงการบันเทิง ทายาทโรงแรมรอยัลฮิลด์ รีสอร์ทแอนด์สปา มีลูกชายชื่อ ธนิก สมุทรโคจร (เคนโด้) และ ลูกสาวชื่อ ธนินี สมุทรโคจร (เคดาห์) และยังมีศักดิ์เป็นลูกพี่ลูกน้องกับ ดนัย สมุทรโคจร ดารา/นักแสดง อีกด้วย เขานับถือศาสนาอิสลาม
ธุรกิจ.
Royal Hills Golf Resort & Spa : รอยัลฮิลล์กอล์ฟ รีสอร์ท แอนด์ สปา เป็นโรงแรม 4-5 ดาว, สนามกอล์ฟ, บริษัทนายหน้าขายที่ดิน กับภรรยานอกวงการทายาทเจ้าของโรงแรมที่จังหวัดนครนายก และก่อตั้งบริษัท สานฟ้า จำกัด เมื่อปี 2548 เพื่อสร้างสรรค์สิ่งใหม่ๆ ให้แก่วงการบันเทิง และตอบสนองความต้องการที่หลากหลายทางด้านการตลาดในรูปแบบของงานด้าน Organizer และ Event โดยรายการโทรทัศน์ประกอบไปด้วยรายการ
ทุกวันพฤหัสบดี เวลา 16.55 - 16.57 น. ทางสถานีวิทยุโทรทัศน์แห่งประเทศไทย, ช่อง 11 เริ่มตอนแรกวันที่ 4 พฤษภาคม - 27 กรกฎาคม 2560
วงศ์ย่อยปลาแรด

วงศ์ย่อยปลาแรด  เป็นวงศ์ย่อยของปลาน้ำจืดจำพวกหนึ่ง ที่อยู่ในวงศ์ Osphroneminae ซึ่งมีอยู่ด้วยกันทั้งหมด 1 สกุล 4 ชนิด (ดูในตาราง) มีลักษณะร่วมกันคือ ลำตัวป้อมและแบนข้าง เกล็ดสากมือเป็นรูปหยัก มีก้านครีบท้องคู่แรกเป็นเส้นเรียวยาวคล้ายหนวด ใช้สำหรับสัมผัส ปลายหางมนกลม ปากแหลม ริมฝีปากหนา ภายในปากมีฟันซี่เล็ก ๆ แหลมคมเรียงอยู่ภายใน ส่วนหัวเล็กและป้าน เมื่อโตขึ้นมาโดยเฉพาะในปลาตัวผู้จะมีโหนกนูนขึ้นมาเรื่อย ๆ จนดูคล้ายนอแรด อันเป็นที่มาของชื่อ โคนหางมีจุดสีดำคล้ำอยู่ทั้ง 2 ข้าง เมื่อโตขึ้นจุดดังกล่าวจะหายไป
เป็นปลาที่กินได้ทั้งพืชและสัตว์ แต่จะกินพืชเป็นอาหารหลัก นิสัยก้าวร้าวพอสมควร และเป็นปลาที่มีความสามารถพิเศษคือ สามารถฮุบอากาศจากผิวน้ำได้โดยตรง เนื่องจากมีอวัยวะพิเศษที่อยู่ในช่องเหงือกช่วยในการหายใจ อีกทั้งยังสามารถเก็บความชื้นไว้ได้เมื่อถูกจับพ้นน้ำ มีขนาดโตเต็มที่ราว 90 เซนติเมตร ในชนิด "Osphronemus goramy" ซึ่งนับว่าเป็นปลาในวงศ์ปลากัด ปลากระดี่ (Osphronemidae) ที่ใหญ่ที่สุด
พบกระจายอยู่ทั่วไปในภูมิภาคเอเชียตะวันออกเฉียงใต้ในส่วนที่เป็นแผ่นดินใหญ่ และที่เป็นหมู่เกาะ ชอบอาศัยในแหล่งน้ำนิ่งและน้ำไหลเอื่อย ๆ มีพืชน้ำขึ้นรก มีทั้งหมด 4 ชนิด (ดูในตาราง)
การขยายพันธุ์.
ปลาแรดจะสามารถผสมพันธุ์ได้ตลอดทั้งปี โดยจะเริ่มเข้าสู่วัยเจริญพันธุ์เมื่ออายุได้ 3 ปี ปลาตัวผู้จะมีโหนกบนหัวสูงกว่า ตัวเมียจะมีท่อนำไข่เป็นจุดสีขาวเห็นได้ชัดเจน บริเวณใต้ครีบอก ปลาแรดจะมีพฤติกรรมการสร้างรังคล้ายกับรังนก โดยใช้หญ้า หรือวัสดุจำพวกพืชน้ำชนิดต่าง ๆ มาสานทอเป็นรังลักษณะกลมคล้ายตะกร้า โดยใช้โคลนเป็นตัวประสานให้ติดเข้าด้วยกัน และวางไข่ไว้ตรงกลางรัง การขวางไข่จะวางได้ครั้งละ 800-1,000 ฟอง ไข่จะฟักเป็นตัวในเวลา 3-5 วัน
ดิพโพลโดคัส

ดิพโพลโดคัส (ชื่อวิทยาศาสตร์: "Diplodocus" (, หรือ)) หรือ คานคู่ เป็นไดโนเสาร์ซอโรพอดขนาดใหญ่ เมื่อโตเต็มที่จะมีความยาวจากปลายจมูกถึงปลายหางประมาณ 25-27 เมตร (David Gillete คำนวณขนาดมันว่า ใหญ่ได้มากที่สุด 33 เมตร) และมีนำหนักเพียง 17-25 ตัน อาศัยอยู่กลางถึงปลายยุคจูแรสซิก 154 - 152 ล้านปีก่อนในหมวดหิน Morrison Formation ดิพโพลโดคัสเป็นหนึ่งในไดโนเสาร์ซอโรพอดที่พบมากที่สุดในหมวดหินนี้ โดยพบร่วมกับอะแพทโทซอรัส อัลโลซอรัส แบรคคีโอซอรัส บรอนโทซอรัส และคามาราซอรัส
บทบรรยาย.
ดิพโพลโดคัสมีลำคอและหางที่ยาวมากถ่วงน้ำหนักกัน ที่ปลายหางมีก้อนกระดูกจำนวนมากที่หลอมรวมกัน สันนิษฐานว่าใช้เป็นอาวุธคล้ายแส้ ที่สามารถฟาดด้วยความเร็วกว่าเสียง และก่อปรากฏการณ์ Sonic boom ได้ (Nathan Myhrvold,1997) และเนื่องจากมีหางและคอที่ยาวมาก มันจำเป็นต้องวางลำคอและหางขนานไปกับพื้นโลก และน้ำหนักของมันจะถูกถ่ายลงบนขาทั้งสี่ที่ตั้งตรงคล้ายกับแท่งเสา กะโหลกของมันเล็กมากเมื่อเทียบกับลำตัว และภายในกะโหลกยังมีฟันรูปร่างคล้ายแท่งดินสออยู่บริเวณด้านหน้าของกรามที่มีทรงคล้ายสี่เหลี่ยมผืนผ้า ที่สามารถเล็มพืชราบพื้นดินได้เป็นอย่างดี 
พฤติกรรม.
เนื่องจากมีฟันคล้ายแท่งดินสอจำนวนมากและไม่มีฟันกรามอยู่เลย นักบรรพชีวินวิทยาจึงสันนิษฐานว่าดิพโพลโดคัสอาจมีพฤติกรรมการกินที่ไม่เคี้ยวอาหาร มันจะใช้ฟันด้านหน้าฉีกพืชเช่นใบสนและเฟิร์นและกลืนพืชลงไปโดยไม่เคี้ยว เพราะพืชที่ถูกกลืนเข้าไปจะถูกบดโดยหิน Gastroliths ที่มันได้กลืนลงไปในกระเพาะก่อนหน้านี้ นอกจากนี้จากการคำนวณด้วยวิธีการทางฟิสิกส์ยังพบว่าจุด centre gravity ของดิพโพลโดคัสยังอยู่บริเวณเหนือขาหลัง ทำให้ดิพโพลโดคัสสามารถยกตัวยืนด้วยสองขาหลังได้
ดิพโพลโดคัสในสื่อต่างๆ.
เนื่องจากดิพโพลโดคัสค่อนข้างโด่งดัง มันจึงได้ปรากฏตัวในสื่อต่างๆมากมายเช่นในสารคดีจาก BBC ชุด Walking with dinosaurs ดิพโพลโดคัสได้ปรากฏตัวในตอน Time of titans และนอกจากนี้มันยังได้ปรากฏตัวในวีดิโอเกมเกี่ยวกับ Jurassic Park และเป็นหุ่นจำลองใน ด้วยเช่นกัน
ซิตตะโกซอรัส

ซิตตะโกซอรัส  หรือ ไดโนเสาร์ปากนกแก้ว มีชีวิตอยู่ในยุคครีเตเชียสตอนต้น พบได้ในทวีปเอเชีย และทวีปยุโรป เป็นสัตว์กินพืช 2 เท้าที่มีขนาดเล็ก เพราะมีความ ยาวลำตัวเพียง 2 เมตร กะโหลกศีรษะแคบ กระดูกแก้มมีลักษณะคล้ายเขา ตาและรูจมูกอยู่ค่อน ข้างสูง จะงอยปากมีลักษณะงองุ้มคล้ายปากของนกแก้ว จึงทำให้มันได้ชื่อว่า "ไดโนเสาร์นกแก้ว" หน้าตาของมันไม่ค่อยดุร้ายเหมือนไดโนเสาร์ตัวอื่น ๆ ในตระกูลเดียวกัน
Psittacosaurus เป็นหนึ่งในตระกูล Ceratopsians แต่สายพันธ์ใกล้เคียงกับ Triceratops มากกว่า
ในภายหลัง ได้มีการค้นพบไดโนเสาร์ปากนกแก้วชนิดใหม่ ที่หมวดหินโคกกรวด อำเภอคอนสวรรค์ จังหวัดชัยภูมิ ซึ่งเป็นการค้นพบซากฟอสซิลไดโนเสาร์ปากนกแก้วครั้งแรกของเอเชียตะวันออกเฉียงใต้ จึงได้มีการตั้งชื่อให้กับไดโนเสาร์ปากนกแก้วชนิดใหม่นี้ว่า "ซิตตะโกซอรัส สัตยารักษ์กี" เพื่อเป็นเกียรติแด่นเรศ สัตยารักษ์ ซึ่งเป็นผู้ค้นพบซากฟอสซิลดังกล่าว
อิคะเริส

อิคะเริส หรือ ไอคะเริส (ภาษากรีก Ἴκαρος, ภาษาลาติน Íkaros) อิคะเริสเป็นบุตรชายของเดลาลัส (Daedalus) 2 พ่อลูกคู่นี้ถูกจองจำไว้ในหอคอยบนเกาะครีต สถานที่เดียวกับมิโนทอร์ โดยกษัตริย์ไมนอส ทั้งคู่มองจากหน้าต่างออกไปเห็นทะเลสีฟ้าครามและฝูงนกนางนวลที่บินอย่างอิสระเป็นเวลานานทุกวัน จึงโหยหาอิสรภาพและต้องการออกไปจากที่คุมขังนี้ 
วันหนึ่ง อิคะเริสสามารถฆ่านกนางนวลตัวหนึ่งได้ และนำมาให้เดลาลัสดู เดลาลัสจึงเกิดความคิดที่จะหนีได้ โดยการถอนขนปีกนกออกและเย็บขึ้นมาใหม่ด้วยขี้ผึ้ง แล้วติดเข้าที่แขนของตน จากนั้นจึงได้ลองกระพือปีกและพบว่า มันสามารถทำให้ร่างของตนบินได้ อิคะเริสจึงเรียกร้องให้เดลารัสบิดาตนสร้างปีกแบบนี้ขึ้นมาใหม่อีกคู่ เดลารัสได้ย้ำเตือนอิคะเริสว่า ปีกใหม่นี้ไม่สามารถบินได้สูง เมื่อสร้างเสร็จแล้ว อิคะเริสดีใจจนลืมตัว ใช้ปีกขี้ผึ้งคู่นี้บินสูงขึ้นไปเรื่อย ๆ อพอลโล สุริยเทพซึ่งเฝ้ามองอยู่ เห็นมนุษย์อย่างอิคะเริสบินสูงขึ้นเรื่อย ๆ จนเกือบถึงดวงอาทิตย์ อพอลโลพิโรธด้วยเห็นว่า เป็นการกระทำของมนุษย์ที่ท้าทายต่อเทพเจ้า จึงเร่งแสงของดวงอาทิตย์ให้ร้อนขึ้น ๆ จนกระทั่งปีกขี้ผึ้งของอิคะเริสละลาย และอิคะเริสก็ตกลงมาจมน้ำตาย
พีต พอเซิลธ์เวต

พีต พอเซิลธ์เวต  มีชื่อจริงว่า พีเทอร์ วิลเลียม พีต พอเซิลธ์เวต (Peter William Postlethwaite; 17 กุมภาพันธ์ ค.ศ. 1945 — 2 มกราคม ค.ศ. 2011) เป็นนักแสดงชาวอังกฤษ
พีต พอเซิลธ์เวต เริ่มต้นอาชีพนักแสดงโดยการเล่นละครเวที ในโรงอุปรากรณ์ระดับชาติของอังกฤษ มีชื่อเสียงเป็นที่รู้จักโดยทั่วกันจากการรับบทเป็น จูเซปเป คอนลอน ในภาพยนตร์เรื่อง "In The Name of the Father" พ่อของแกรี คอนลอน (แสดงโดย แดเนียล เดย์-ลูอิส) ที่ถูกตัดสินให้จำคุกด้วยข้อหาเป็นกบฏไอ.อาร์.เอ. ซึ่งพอเซิลธ์เวตแสดงบทนี้ได้อย่างลึกซึ้ง ซึ่งทำให้ได้รับเสนอชื่อนำชิงรางวัลออสการ์ สาขานักแสดงสมทบชาย ในปี ค.ศ. 1993
จากนั้น พอเซิลธ์เวตได้รับให้แสดงในภาพยนตร์เรื่องต่าง ๆ โดยมากเป็นตัวประกอบ เช่น "The Last of the Mohicans" ในปี ค.ศ. 1992, "Dragon Heart" ในปี ค.ศ. 1996, "William Shakespeare's Romeo + Juliet" ในปีเดียวกัน, "The Lost World" ในปี ค.ศ. 1997 (กำกับโดยสตีเว่น สปีลเบิร์ก ซึ่งสปีลเบิร์กได้ออกปากชมว่า โพสเทลเวทเป็นนักแสดงที่ดีที่สุดในโลก), "The Constant Gardener" ในปี ค.ศ. 2006 เป็นต้น
ธงชาติปาเลา

ธงชาติปาเลา มีลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน พื้นสีฟ้าน้ำทะเล ที่กลางธงค่อนมาด้านคันธงนั้นมีรูปวงกลมสีเหลือง ธงนี้ประกาศใช้เมื่อวันที่ 1 มกราคม พ.ศ. 2524 หลังจากที่ดินแดนแห่งนี้พ้นจากสถานะภาพการเป็นดินแดนในภาวะทรัสตี ซึ่งดูแลโดยสหประชาชาติ พื้นสีฟ้านั้นหมายถึงมหาสมุทรแปซิฟิก อันเป็นที่ตั้งของประเทศ (ในความเป็นจริงแล้ว ยังหมายถึงการเปลี่ยนผ่านอำนาจการปกครองประเทศ จากประเทศผู้ยึดครอง มาสู่การปกครองตนเองโดยชาวปาเลา) วงกลมสีเหลืองหมายถึงพระจันทร์เพ็ญ ซึ่งตามความเชื่อของชาวปาเลาแล้ว ยามที่พระจันทร์เต็มดวงถือเป็นเวลาที่เหมาะที่สุดในการทำกิจกรรมใดๆ ของมนุษย์ และดวงจันทร์ก็ยังเป็นสัญลักษณ์ของสันติภาพ ความรัก และความสงบด้วย
ก่อนหน้านี้ ปาเลาเป็นดินแดนในภาวะทรัสตีของสหประชาชาติหลังสิ้นสุดสงครามโลกครั้งที่ 2 โดยมีสหรัฐอเมริกาเป็นผู้ปกครองดูแล ในดินแดนนี้จึงได้ใช้ธงของสหประชาชาติเป็นเครื่องหมายมาจนถึง พ.ศ. 2505 จึงได้เปลี่ยนมาใช้ธงของดินแดนในภาวะทรัสตีแห่งหมู่เกาะมหาสมุทรแฟซิฟิก (the Trust Territory of the Pacific Islands) จนกระทั่งปาเลาได้รับเอกราช โดยทั้งสองธงดังกล่าวนี้ จะต้องชักขึ้นควบคู่กับธงชาติสหรัฐอเมริกาด้วย
มีเชีย

มีเชีย (MISIA; ; โรมาจิ: "Mīsha"; 7 กรกฎาคม ค.ศ. 1978) เป็นนักร้องแนวอาร์แอนด์บี ซึ่งชื่อมีเชียของเธอก็มาจาก MISaki + ASIA 
มีเชีย ค้นพบว่าตัวเองมีพรสวรรค์ทางด้านเสียงร้องขั้น Five-Octave ในชั้นเรียนดนตรีของพี่สาว จึงเริ่มเรียนร้องเพลงกับเทรนเนอร์ชาวอเมริกัน-แอฟริกัน 2 คนในด้านเพลง กอสเปลและอาร์แอนด์บี พออายุได้ 19 ปี มีเชีย ผ่านการออดิชั่นของ BMG (Japan) และออกอัลบั้มแรก ‘Mother Father Brother Sister’ ในวัย 20 ปี ในปี 1998 ซึ่งขึ้นถึงอันดับ 1 และทำให้เธอได้รับรางวัล Best New Artist of The Year และ Best Pop Album of The Year จาก Nihon Gold Disc Awards
ในปี 2000 มีเชียได้ร่วมงานกับวง Dreams Come True โดยการทำเพลงร่วมกับ Masato Nakamura นักร้องนำ ซึ่งเธอเป็นคนเขียนเนื้อร้องทั้งหมด จากผลงานทั้งหมดที่ผ่านมา ทำให้ มีเชีย เป็นนักร้องหญิงคนแรกของญี่ปุ่นที่ได้เล่นคอนเสิร์ตที่โดมหลัก 5 แห่งของญี่ปุ่นในปีเดียวกัน คือปี 2004และนี่คือผลงานระดับ Masterpiece ในอัลบั้มลำดับที่ 8 ‘Eighth World’ มีซิงเกิลแรก ‘Royal Chocolate Flush’
อีลาสโมซอรัส

อีลาสโมซอรัส (ชื่อวิทยาศาสตร์: "Elasmosaurus"; (จากภาษากรีก ελασμος "elasmos" 'แผ่นบาง' (หมายถึง แผ่นบาง ๆ ในกระดูกเชิงกราน) + σαυρος "sauros" 'กิ้งก่า') เป็นสัตว์เลื้อยคลานทะเลในสกุล "Elasmosaurus" ในตระกูลเพลสิโอซอร์ เป็นสัตว์ประเภทคอยาว โดยมีคอยาวกว่าครึ่งหนึ่งของลำตัวเสียอีกอาศัยอยู่ยุคครีเทเชียสตอนปลายเมื่อราว 80.5 ล้านปีก่อน ในสถานที่ ๆ ปัจจุบัน คือ ทวีปอเมริกาเหนือ
อีลาสโมซอรัส มีลำตัวยาวประมาณ 10.3 เมตร (37 ฟุต) มีลักษณะเด่น คือ มีคอยาวถึง 5 เมตร (ประมาณ 16 ฟุต) ส่วนขาเป็นครีบ 4 ข้าง ความยาวของลำตัวมากกว่าครึ่งเป็นส่วนคอ ประกอบด้วยกระดูกมากกว่า 70 ชิ้น ซึ่งมีจำนวนกระดูกคอมากกว่าสัตว์ทุกชนิด ส่วนหัวค่อนข้างเล็ก และฟันคมกริบ
ธงชาติไนเจอร์

ธงชาติไนเจอร์ เป็นธงสามสีรูปสี่เหลี่ยมผืนผ้า พื้นธงแบ่งเป็น 3 แถบตามแนวนอน แต่ละแถบนั้นกว้างเท่ากัน โดยแถบบนมีสีส้ม แถบกลางเป็นสีขาว และแถบล่างคือสีเขียว กลางแถบสีขาวเป็นดวงกลมสีส้ม ลักษณะของธงนี้ได้รับอิทธิพลจากธงชาติฝรั่งเศส ซึ่งเป็นชาติเจ้าอาณานิคมเดิม เช่นเดียวกับธงของหลายประเทศที่เคยเป็นเมืองขึ้นของฝรั่งเศส
ก่อนหน้าที่ประเทศไนเจอร์จะประกาศเอกราชจากดินแดนแอฟริกาตะวันตกของฝรั่งเศส ได้มีการออกแบบธงชาติไนเจอร์ขึ้นในปี พ.ศ. 2501 และได้รับการรับรองจากรัฐสภาดินแดนอาณานิคมไนเจอร์เมื่อวันที่ 23 พฤศจิกายน พ.ศ. 2502 อันเป็นเวลาก่อนการจัดตั้งสาธารณรัฐในเครือประชาคมฝรั่งเศสเพียงไม่นาน (ตรงกับวันที่ 18 ธันวาคม ปีเดียวกัน) ธงนี้ยังคงใช้เป็นธงชาติไนเจอร์เมื่อได้รับเอกราชในปี พ.ศ. 2503 และยังคงกำหนดเป็นธงชาติตามรัฐธรรมนูญสาธารณรัฐไนเจอร์ ค.ศ. 1999 ในปี พ.ศ. 2542 โดยไม่มีการเปลี่ยนแปลงลักษณะใดๆ ในรัฐบัญญัติของรัฐบาลสาธารณรัฐไนเจอร์ เลขที่ 59-1 ("Actes du Gouvernement de la République du Niger No, 59-1") ลงวันที่ 23 พฤศจิกายน พ.ศ. 2502 ซึ่งตีพิมพ์ในวารสารราชการสาธารณรัฐไนเจอร์ ฉบับที่ 1 ("Journal Officiel de la République du Niger No. 1") วันที่ 1 มกราคม พ.ศ. 2503 ได้กำหนดลักษณะของธงชาติอย่างเป็นทางการไว้เช่นเดียวกับที่กำหนดไว้ในรัฐธรรมนูญฉบับ ค.ศ. 1993 และ ค.ศ. 1999 อย่างไรก็ตาม ไม่มีเอกสารราชการใดที่ระบุสัดส่วนธงและดวงกลมกลางธงชาติที่แน่นอนไว้เลย
ความหมาย.
แม้ในเอกสารราชการจะไม่มีการกำหนดความหมายของธงชาติที่แน่นอนไว้ แต่ก็ปรากฏว่ามีแหล่งข้อมูลหลายแหล่งที่มีการนิยามความหมายของธงนี้ บทนิยามของธงชาติที่กล่าวไว้โดยทั่วไประบุว่า แถบสีส้มหมายถึงภูมิภาคตอนเหนือของทะเลทรายซาฮารา บางครั้งแถบสีนี้หมายถึงแนวซาเฮล (เป็นแนวทุ่งหญ้าสะวันนาที่พาดผ่านกลางทะเลทรายซาฮารา จากชายฝั่งด้านตะวันออกถึงด้านตะวันตกของทวีปแอฟริกา) แถบสีขาวหมายถึงความบริสุทธิ์ หรือในอีกความหมายหนึ่งคือแม่น้ำไนเจอร์ แถบสีเขียวหมายถึงความหวังและแผ่นดินอันอุดมสมบูรณ์ทางภาคใต้ของประเทศ ดวงกลมสีส้มหมายถึงดวงอาทิตย์หรือเอกราชของชาติ
สัดส่วน.
ในเอกสารของรัฐบาลไนเจอร์แหล่งต่างๆ ได้แสดงภาพธงชาติในสัดส่วนต่างๆ กันโดยไม่ทราบความหมาย และมีการใช้ปะปนกันอยู่เสมอ ตารางเบื้องล่างนี้แสดงธงชาติไนเจอร์สัดส่วนต่างๆ ที่พบ
ซิมโบสปอนไดลัส

ซิมโบสปอนไดลัส (Cymbospondylus) อยู่ในยุคไทรแอสซิก (248 - 206 ล้านปีก่อน) เป็นยุคที่ไดโนเสาร์บนผืนแผ่นดินกำลังวิวัฒนาการอยู่แต่ไดโนเสาร์ในยุคนี้ยังมีขนาดเล็กเมื่อเปรียบเทียบกับไดโนเสาร์ในยุคจูแรสซิก และเช่นเดียวกับยุคออร์โดวิเชียน ท้องทะเลในยุคไทรแอสสิกเต็มไปด้วยสัตว์ทะเลและนักล่า นักล่าที่รู้จักกันดีคือ สัตว์เลื้อยคลานอย่างเช่น กิ้งก่า นอโธซอร์ แต่นักล่าที่ร้ายที่สุดในยุคนี้ก็คือ ซิมโบสปอนไดลัส สัตว์ทะเลลำตัวยาว 10 เมตร รูปร่างคล้ายปลาโลมา แต่ไม่มีกระโดงและหางยาว ปลายหางคล้ายหางของปลาไหลทะเล
สียามา

สียามา  เป็นภาพยนตร์ไทยที่ออกฉายเมื่อวันที่ 31 มกราคม พ.ศ. 2551 กำกับโดย ปรีชา ส่งสกุล นำแสดงโดย ธัญญ์ ธนากร, ฐิติมา มะลิวัลย์, ณัฐนันท์ จันทรเวช, บริบูรณ์ จันทร์เรือง, หรรษพลณ์ คงสิบ, มานพ อัศวเทพ, สมภพ เบญจาธิกุล และ อมรพรรณ กองตระการ ทำรายได้รวม 4.6 ล้านบาท
เรื่องย่อ.
พ.ศ. 2307 ในสมัยกรมขุนอนุรักษ์มนตรี แห่งบ้านพูลหลวง ในช่วงปลายสมัยกรุงศรีอยุธยา เป็นข่วงภาวะสงครามไทยและพม่า ผู้รุกรานยกทัพ มุ่งตัดกำลังกรุงศรีอยุธยาจากทุกด้าน ด้านหนึ่ง มังมหานรธา เป็นแม่ทัพ ตีหัวเมืองทางทวาย กาญจนบุรี สุพรรณบุรี เข้าล้อมกรุงศรีอยุธยา อีกด้านหนึ่ง เนเมียวสีหบดี เป็นแม่ทัพ ตีหัวเมืองทางเหนือ เรื่อยมาทางใต้เพื่อเข้าตีโอบล้อมกรุงศรีอยุธยา
บ้าน สียามา ที่เคยสงบสุข จึงอยู่ในภาวะสงครามเช่นกัน ผู้กล้าแห่งบ้านสียามา ต่อสู้กับผู้รุกรานที่เดินทัพหลงออกนอกเส้นทาง แต่ในระหว่างการต่อสู้ จู่ ๆ รถยนต์ของ อาณา, โบ๊ต และ กิ๊ฟ นั่งอยู่ในรถยนต์ หลงเข้ามาในระหว่างการต่อสู้ ทั้งหมดตกใจกับสิ่งที่เกิด จึงขับรถยนต์หนีเข้าไปหมู่บ้านสียามา พวกเขานำความสามารถเข้าช่วยเหลือหมู่บ้านสียามา
ชัชวาลย์ โคตรสงคราม

ชัชวาลย์ โคตรสงคราม เป็นนักเขียนผู้เข้ารอบสุดท้ายรางวัลซีไรต์ปี พ.ศ. 2552 จากนวนิยายเรื่อง "ทะเลน้ำนม"
ครอบครัว.
ชัชวาลย์ โคตรสงคราม เกิดเมื่อวันที่ 6 มกราคม 2511 ที่ห้องแถวริมบึงหนองพอก อ.หนองพอก จ.ร้อยเอ็ด ในครอบครัวชาวนา-ค้าขาย
มีพี่น้อง 5 คน ชัชวาลย์เป็นลูกคนที่ 3 มีพี่สาว 2 คน น้องสาว 1 คน และน้องชาย 1 คน
การศึกษา.
กิจกรรมสาธารณะและการงานประจำ
วิทยาลัยครูมหาสารคาม
ผลงานวรรณกรรม.
บทกวี เรื่องสั้น และวาระการตีพิมพ์ (บางส่วน) 
บทความ 
เรื่องสั้นแปลและวาระการตีพิมพ์
รวมเรื่องสั้น 
นวนิยาย
กวีนิพนธ์ 
เอกสารประกอบการสอน 
ปัจจุบัน (2557) ชัชวาลย์ โคตรสงคราม พำนักอยู่จังหวัดยโสธร
ธงชาติมาลี

ธงชาติมาลี มีลักษณะเป็นธงสามสีรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งแถบตามแนวตั้งความกว้างเท่ากันทุกแถบ เรียงเป็นแถบสีเขียว สีทอง และสีแดง ตามลำดับจากด้านคันธง รูปแบบของธงนี้ได้รับอิทธิพลจากธงชาติฝรั่งเศส ซึ่งเป็นชาติเจ้าอาณานิคมเดิม ส่วนสีในธงมาจากสีพันธมิตรแอฟริกา ธงชาติมาลีเกือบเหมือนกับธงชาติกินี เพียงมีแถบสีกลับลำดับกันเท่านั้น
เดิมธงชาติมาลีมีลักษณะที่คล้ายกับที่ใช้ในปัจจุบัน แต่มีรูปวาดคล้ายภาพคนสีดำชูมือขึ้น เรียกว่า "คานากา" - ("" เป็นหน้ากากใช้ในพิธีกรรมของชนเผ่า ในตอนกลางของประเทศมาลี) อยู่ตรงกลางแถบสีทอง ธงดังกล่าวเริ่มใช้เมื่อวันที่ 4 เมษายน พ.ศ. 2502 เมื่อมาลีในขณะนั้นได้เข้าร่วมในประเทศสหพันธรัฐมาลี (ประกอบด้วยประเทศมาลี ประเทศเซเนกัลในปัจจุบัน มีอายุอยู่ระหว่างปี พ.ศ. 2502 - 2503) ภาพดังกล่าวนี้ได้ถูกเอาออกไปจากธงชาติในภายหลังตามแนวคิดต่อต้านรูปเคารพในศาสนาอิสลาม เนื่องจากประชากรกว่าร้อยละ 90 ของมาลีเป็นผู้นับถือศาสนานี้ ภายหลังเมื่อกานาแยกตัวจากมาลีในวันที่ 1 มีนาคม พ.ศ. 2504 ธงนี้ก็คงใช้เป็นธงของประเทศมาลีสืบมาจนถึงทุกวันนี้
สโมสรฟุตบอลลพบุรี

สโมสรฟุตบอลลพบุรี  เป็นอดีตสโมสรฟุตบอลอาชีพในประเทศไทย โดยเป็นทีมจากจังหวัดลพบุรี ปัจจุบันพักทีม
ประวัติสโมสร.
สโมสรฟุตบอลจังหวัดลพบุรี ก่อตั้งเมื่อ พ.ศ. 2523 สโมสรปฏิเสธส่งแบบตอบรับเข้าร่วมการแข่งขันในลีกภูมิภาค ดิวิชัน 2 ฤดูกาล 2556 จนทำให้ต้องหมดสิทธิ์ส่งทีมไปแข่งขัน หลังจากหยุดพักไป 2 ปี สโมสรฟุตบอลจังหวัดลพบุรี ก็กลับมาเล่นฟุตบอลลีกอีกครั้ง โดยเล่นใน ลีกภูมิภาค ดิวิชัน 2 ฤดูกาล 2558 ภาคเหนือ โดยจบอันดับที่ 7 ต่อมาใน ฤดูกาล 2559 ก็ได้พักทีมอีกครั้ง เนื่องจากโดนตัดสิทธิ์ เพราะไม่มีความพร้อมในการส่งทีมลงแข่งขัน
เฟค โกหกทั้งเพ

fake โกหกทั้งเพ (Fake) หรือ ผู้ชายปัจจัย 4 เป็นภาพยนตร์ไทย ผลงานการกำกับโดย ธนกร พงษ์สุวรรณ ออกฉายในวันที่ 18 เมษายน ปี พ.ศ. 2546 ใน ประเทศไทย
เรื่องย่อ.
เบ โป้ และ ซุง เป็นชายหนุ่มวัยยี่สิบต้นๆ ชีวิตจึงอยู่ในวัยเริ่มต้นและแสวงหา ทั้ง 3 คน พักอยู่ด้วยกัน แม้จะเป็นเพื่อนสนิทแต่ต่างคนก็มีวิถีชีวิตเป็นของตนเอง หนังเล่าเรื่องของตัวละครทีละตัว โดยเริ่มจากเบ ที่เพิ่งผิดหวังจากการงานและเรื่องรัก ซึ่งอย่างหลังดูจะมีอิทธิพลต่อชีวิตพวกเขามาก หลังจากที่เบถูกคนรักทอดทิ้ง เขาก็เอาแต่เฝ้ารอคอยการติดต่อกลับมาจากแฟนเก่า โดยไม่เป็นอันทำอะไร โป้และซุงจึงส่ง 10 วิธี ที่จะทำให้หายอกหัก มาให้เบปฏิบัติ ซึ่งเบจะประสบความสำเร็จในเรื่องนี้หรือไม่ คงอยู่ที่ ใจ ล้วนๆ
โป้ เพลย์บอยหนุ่ม ที่มีผู้หญิงติดตอมมากหน้า หลังจากผ่านชีวิตแบบนี้มาจนโชกโชน โป้เริ่มตั้งคำถามระหว่างเรื่อง "เซ็กส์กับความรัก" พร้อมกับที่สงสัยตัวเองว่า เขารักใครเป็นหรือไม่ และเมื่อไหร่เขาจึงจะพบกับ คนที่ใช่ สักที แล้ววันหนึ่งโป้ก็ได้พบกับเธอคนหนึ่ง ซึ่งมีแนวโน้มว่าจะใช่ แล้วในที่สุด เธอก็เป็น คนที่ใช่ สำหรับเขาจริงๆ แต่ทว่าโป้จะเป็น คนที่ใช่ สำหรับเธอหรือเปล่าก็ไม่รู้
ซุง ชายหนุ่มที่โหยหาความรักมาโดยตลอด และก็ค้นหาตัวเองมาโดยตลอดเช่นกัน ซุงทดลองทำงานทุกชนิด เพราะไม่รู้ว่าตัวเองเหมาะกับอะไรกันแน่หน้าที่การงานพาซุงมาพบกับปวีณา นายจ้างชั่วคราวที่ซุงมารับทำงานให้ หลังจากที่ซุงพบกับเธอ เขาก็มั่นใจว่า คนนี้สิเนื้อคู่! ว่าแล้วซุงก็จัดการฝันหวานถึงความรักระหว่างเขากับเธอ แต่ว่าผลบั้นปลายกลายเป็นแห้ว เหมือนทุกคราวหรือเปล่าก็ไม่รู้ คริคริ
โดมิงกุส ซิวาเลตเต้

โดมิงกุส ซิวาเลตเต้ (Domingus Siwalette) นักมวยสากลชาวอินโดนีเซีย สถิติการชก 11 ครั้ง ชนะ 1 (น็อค 1) แพ้ 10 
ประวัติ.
สถิติการชกของซิวาเลตเตมีบันทึกใน boxrec.com ครั้งแรกเมื่อเขาเดินทางมาชิงแชมป์โลกรุ่นมินิฟลายเวท IBF ในประเทศไทยเมื่อ 26 กันยายน พ.ศ. 2536 แพ้แตก รัตนพล ส.วรพิน ยก 4 จากนั้น เขาเดินทางมาชิงแชมป์เงารุ่นมินิฟลายเวท IBF ที่สุพรรณบุรีเมื่อ 10 ธันวาคม พ.ศ. 2536 ชนะน็อค เอกวิทย์ สิงห์ชัชวาล ยก 12 ได้ครองแชมป์ จากนั้น เขาเดินทางมาชกนอกรอบในประเทศไทยอีก 3 ครั้ง แพ้คะแนน ฟ้าลั่น ศักดิ์กรีรินทร์ พิชิต ช.ศิริวัฒน์ และวันวิน จ.เจริญ ก่อนที่จะเสียแชมป์เงาให้กับโรเจอร์ เอสปาโนรา โดยเป็นฝ่ายแพ้น็อคในยกที่ 7 เมื่อ 2 พฤษภาคม พ.ศ. 2538 หลังจากเสียแชมป์เงาไปแล้ว ซิวาเลตเตชกแพ้รวด รวมทั้งมาแพ้คะแนนฟ้าใหม่ ศักดิ์กรีรินทร์ ที่ ประจวบคีรีขันธ์ เมื่อ พ.ศ. 2539 ด้วย หลังจากที่แพ้น็อค มูฮัมหมัด ราชมัน ยก 8 เมื่อ 10 ธันวาคม พ.ศ. 2540 แล้ว ก็ไม่ได้ขึ้นชกอีกเลย
ระบบอวัยวะ

ระบบอวัยวะ  เป็นกลุ่มของอวัยวะที่ทำงานร่วมกันก้ึือเกกกกก
ระบบในร่างกายมนุษย์.
ร่างกายมนุษย์ประกอบด้วยระบบต่างๆ มากมายเนื่องจากจัดเป็นสิ่งมีชีวิตที่มีกลไกการทำงานที่สลับซับซ้อน การศึกษาระบบที่ทำงานเฉพาะเหล่านี้คือวิชากายวิภาคศาสตร์มนุษย์ ระบบอวัยวะในมนุษย์ยังสามารถพบได้ในสัตว์ชนิดอื่น ๆ อีกหลายชนิด
โรเบิร์ต คอสเตโล

โรเบิร์ต คอสเตโล (Robert Costelo) นักมวยสากลชาวฟิลิปปินส์ สถิติการชก 26 ครั้ง ชนะ 11 (น็อค 4) แพ้ 15 
ประวัติ.
โรเบิร์ต คอสเตโล คอสเทโลขึ้นชกมวยสากลครั้งแรกเมื่อ 13 สิงหาคม พ.ศ. 2539 ชนะคะแนน เจอร์รี่ ปาซิโอลา จากนั้น ขึ้นชกชนะเป็นส่วนใหญ่ จนกระทั่งชกแพ้คะแนน แฟลช วีญากูราเมื่อ 21 สิงหาคมพ.ศ. 2541 ก็ชกแพ้มาตลอด และเคยแพ้คาร์โล พีซาเรส และนีโน ซูอีโลด้วย คอสเทโลมีโอกาสได้ชิงแชมป์ IBF แพนแปซิฟิกเมื่อ 26 กุมภาพันธ์ พ.ศ. 2546 ปรากฏว่าเป็นฝ่ายแพ้แตก ฟ้าลั่น ศักดิ์กรีรินทร์ในยกที่ 7 เพราะคอสเทโลเกิดแผลแตกจนชกต่อไม่ได้ จากนั้น คอสเทโลยังขึ้นชกต่อเนื่องมาจนถึง พ.ศ. 2548 โดนชกแพ้รวด จนหลังที่ชกแพ้คะแนน ลิโต ซิสโนริโอ เมื่อ 30 เมษายน พ.ศ. 2548 คอสเทโลก็แขวนนวมไป
รอยโรค

รอยโรค  เป็นศัพท์ทางการแพทย์หมายถึงเนื้อเยื่อที่ผิดปกติที่พบในสิ่งมีชีวิต มักจะเกิดจากการบาดเจ็บหรือโรค 
สาเหตุของรอยโรค.
รอยโรคเกิดขึ้นจากกระบวนการใด ๆ ก็ตามที่ทำให้เนื้อเยื่อเสียหาย ตัวอย่างของรอยโรคเช่นเนื้อร้ายหรือมะเร็ง เนื้อเยื่ออื่น ๆ ที่อยู่รอบ ๆ ที่เสียหายเนื่องจากเนื้อร้ายก็ถือเป็นรอยโรคเช่นกัน การบาดเจ็บทางกายภาพเช่น ไฟฟ้าดูดหรือการถูกไหม้จากสารเคมีก็ทำให้เกิดรอยโรค โรคบางโรคแสดงรอยโรคออกมาเช่นอีสุกอีใสจะแสดงความผิดปกติออกมาที่ผิวหนัง รอยโรคอาจเกิดจากกระบวนการทางเมแทบอลิซึมเช่นแผลเปื่อย (ulcer) หรือกระบวนการภูมิคุ้มกันต่อต้านตัวเอง (autoimmune) ดังเช่นในกรณีของข้ออักเสบแบบต่าง ๆ
รอยโรคในบางครั้งอาจเกิดจากความตั้งใจให้เกิดขึ้นในระหว่างการผ่าตัดทางระบบประสาท เช่น การผ่าตัดสมองเพื่อรักษาลมชักหรือความผิดปกติในสมองอื่น ๆ
ประเภทของรอยโรค.
เนื่องจากคำจำกัดความของรอยโรคนั้นค่อนข้างกว้าง รอยโรคจึงมีความหลากหลายอย่างมาก โดยทั่วไปจึงจัดแบ่งตามลักษณะของมัน หากรอยโรคนั้นเกิดจากมะเร็ง จะจัดรอยโรคนั้นว่า เนื้องอกร้าย (malignant tumor) ซึ่งตรงข้ามกับเนื้องอกไม่ร้าย (benign tumor) รอยโรคอาจจัดแบ่งได้จากรูปร่างลักาณะของมัน เช่น แผลเปื่อย (ulcers) หลายชนิด อาจมีลักษณะคล้ายจุดกลางของเป้า ก็เรียกว่า "bullseye appearance" หรืออาจจัดประเภทตามขนาดเช่นหากมองเห็นในระดับมหภาค (gross) คือเห็นได้ด้วยตาเปล่า หรือหากต้องใช้กล้องจุลทรรศน์ก็เรียกว่าเป็นระดับจุลภาค (histologic)
การจัดประเภทของรอยโรคในบางครั้งอาจขึ้นกับว่ารอยโรคกินที่ว่างหรือไม่ รอยโรคเป็นแบบกินที่ (space occupying lesion) คือหมายถึงกินเนื้อที่ว่างและอาจกระทบต่อโครงสร้างข้างเคียง ในขณะที่ รอยโรคแบบไม่กินที่ (non space occupying lesion) อาจเป็นเพียงแค่ช่องในเนื้อเยื่อ เช่น บริเวณเล็ก ๆ ในสมองซึ่งกลายเป็นของเหลวหลังจากเกิดโรคลมปัจจุบัน (stroke)
รอยโรคบางครั้งอาจมีชื่อเฉพาะ เช่น "Gohn lesions" ในปอดของผู้ป่วยวัณโรค ลักษณะเฉพาะของผิวหนังของการติดเชื้อไวรัสวาริเซลลา (varicella-zoster virus (VZV)) เรียกเฉพาะว่า "อีสุกอีใส" รอยโรคที่ฟันมักจะเรียงโดยทั่วไปว่าฟันผุ (dental caries)
และสุดท้าย รอยโรคมักจะแบ่งตามตำแหน่งที่เกิด ตัวอย่างเช่น รอยโรคที่ผิวหนัง (skin lesion) และ รอยโรคที่สมอง (brain lesion)
สถานีแผ่นดินไหว

สถานีแผ่นดินไหว  เป็นหน่วยปฏิบัติงานเฝ้าระวังปรากฏการณ์แผ่นดินไหวที่เกิดขึ้นทั่วโลก โดยทั่วไปแบ่งออกเป็นสามกลุ่ม คือ สถานีฐานชั้นหนึ่งบันทึกความรุนแรงของแผ่นดินไหวโดยประมาณในระยะไกล, สถานีฐานชั้นสองบันทึกความรุนแรงของแผ่นดินไหวในท้องถิ่นที่อยู่ห่างไกลทุกประเภท และสถานีภูมิภาคบันทึกแผ่นดินไหวในท้องถิ่น โดยสถานีแผ่นดินไหวชั้นหนึ่งและชั้นสองจะติดตั้งเครื่องตรวจแผ่นดินไหวในพื้นที่ที่เฝ้าระวังที่มีความไวสูง
ประเทศไทยเริ่มมีสถานีแผ่นดินไหวแห่งแรกที่เชิงดอยสุเทพ อำเภอเมือง จังหวัดเชียงใหม่ เมื่อ พ.ศ. 2506 ภายใต้การกำกับของกรมอุตุนิยมวิทยาด้วยความร่วมมือของสำนักงานสำรวจธรณีวิทยาสหรัฐ (United States Geological Survey: USGS) ปัจจุบัน สถานีแผ่นดินไหวเชียงใหม่ (Chiang Mai Seismic Station: CHTO) ถือเป็นสถานีแผ่นดินไหวที่มีมาตรฐานการปฏิบัติงานเทียบเท่าสถานีเครือข่ายตรวจวัดแผ่นดินไหวโลก (Global Seismograph Network) ปฏิบัติงานด้วยเครื่องตรวจแผ่นดินไหวแบบดิจิทัลออนไลน์ระบบไอริส (Incorporated Research Institutions for Seismology: IRIS) สามารถเฝ้าระวังเหตุการณ์แผ่นดินไหวที่เกิดขึ้นทั่วโลกผ่านเครือข่ายอินเทอร์เน็ตได้ตามเวลาจริง (real time)
สถานีเครือข่ายตรวจวัดแผ่นดินไหวโลก จะมีเว็บไซต์ของสถานีต่าง ๆ ที่รายงานการตรวจวัดออนไลน์ผ่านอินเทอร์เน็ตหลายเว็บไซต์
การทดลองอาวุธนิวเคลียร์

การทดลองอาวุธนิวเคลียร์ เป็นการทดลองที่ดำเนินการเพื่อพิจารณาประสิทธิภาพของอาวุธนิวเคลียร์และผลกระทบจากการระเบิด การทดลองนิวเคลียร์ถือเป็นประเด็นทางการเมืองที่ละเอียดอ่อน รัฐบาลมักทำการทดลองเพื่อส่งสัญญาณถึงความแข็งแกร่ง เนื่องจากการทำลายและผลกระทบจากอาวุธนิวเคลียร์ การทดลองจึงถูกต่อต้านจากทั้งพลเรือนและรัฐบาล โดยมีการตกลงห้ามระหว่างประเทศ มีการทดลองหลายพันครั้ง โดยส่วนใหญ่เกิดขึ้นในช่วงครึ่งหลังของคริสต์ศตวรรษที่ 20
อุปกรณ์นิวเคลียร์ชิ้นแรกถูกจุดชนวนถูกทดลองโดยสหรัฐอเมริกาที่ทรินิตีในรัฐนิวเม็กซิโกเมื่อวันที่ 16 กรกฎาคม พ.ศ. 2488 โดยให้สมมูลประมาณ 20 กิโลตันของระเบิดทีเอ็นที การทดลองเทคโนโลยีอาวุธเทอร์โมนิวเคลียร์ครั้งแรกของอุปกรณ์ที่ออกแบบขึ้นโดยใช้ชื่อรหัสว่าไอวี่ไมค์ถูกทดลองที่เอเนเวตักอะทอลล์ในหมู่เกาะมาร์แชลล์เมื่อวันที่ 1 พฤศจิกายน พ.ศ. 2495 (วันที่ท้องถิ่น) โดยสหรัฐอเมริกาเช่นกัน อาวุธนิวเคลียร์ที่ใหญ่ที่สุดที่เคยทดลองคือซาร์บอมบาของสหภาพโซเวียตที่โนวายาเซมลยาเมื่อวันที่ 30 ตุลาคม พ.ศ. 2504 โดยมีสมมูลสูงสุดเท่าที่เคยเห็นมา โดยประเมินว่าอยู่ที่ 50–58 เมกะตัน
การถือกำเนิดของเทคโนโลยีนิวเคลียร์และผลกระทบที่เกิดขึ้นทั่วโลกมากขึ้นเรื่อย ๆ ทำให้เกิดขบวนการต่อต้านนิวเคลียร์ขึ้น และใน พ.ศ. 2506 สามรัฐ (สหราชอาณาจักร สหรัฐอเมริกา สหภาพโซเวียต) จากสี่รัฐที่มีอาวุธนิวเคลียร์ในขณะนั้นและอีกหลายรัฐที่ไม่มีอาวุธนิวเคลียร์ได้ลงนามในสนธิสัญญาจำกัดการทดลองอาวุธนิวเคลียร์ โดยให้คำมั่นว่าจะงดเว้นการการทดลองอาวุธนิวเคลียร์ในชั้นบรรยากาศ ใต้น้ำ หรือในอวกาศ ฝรั่งเศสทำการทดลองในชั้นบรรยากาศต่อไปจนถึง พ.ศ. 2517 และจีนทำการทดลองต่อไปจนถึง พ.ศ. 2523 โดยทั้งสองฝ่ายไม่ได้ลงนามในสนธิสัญญา
การทดลองใต้ดินที่ดำเนินการโดยสหภาพโซเวียตดำเนินต่อไปจนถึง พ.ศ. 2533 สหราชอาณาจักรจนถึง พ.ศ. 2534 สหรัฐอเมริกาจนถึง พ.ศ. 2535 และทั้งจีนและฝรั่งเศสจนถึง พ.ศ. 2539 ในการลงนามสนธิสัญญาว่าด้วยการห้ามทดลองนิวเคลียร์โดยสมบูรณ์ใน พ.ศ. 2539 ประเทศเหล่านี้ให้คำมั่นที่จะยุติการการทดลองนิวเคลียร์ทั้งหมด สนธิสัญญายังไม่ได้มีผลใช้บังคับเนื่องจากไม่สามารถให้สัตยาบันโดยแปดประเทศได้ อินเดียและปากีสถานที่ไม่ได้ลงนามได้ทำการทดลองอาวุธนิวเคลียร์ครั้งล่าสุดใน พ.ศ. 2541 เกาหลีเหนือได้ทำการทดลองนิวเคลียร์ใน พ.ศ. 2549, พ.ศ. 2552, พ.ศ. 2556, มกราคม พ.ศ. 2559, กันยายน พ.ศ. 2559 และ พ.ศ. 2560 การทดลองอาวุธนิวเคลียร์ที่ได้รับการยืนยันครั้งล่าสุดเกิดขึ้นในเดือนกันยายน พ.ศ. 2560 ในเกาหลีเหนือ
รัฐบาลกลาง

รัฐบาลกลาง  เป็นรัฐบาลของรัฐชาติ และเป็นคุณลักษณะที่พบได้มากกว่าในรัฐเดี่ยว รัฐบาลกลางคืออย่างเดียวกับรัฐบาลสหพันธรัฐ ซึ่งรัฐบาลสหพันธรัฐอาจมีการให้อำนาจแก่รัฐสมาชิกหรือรัฐสมาชิกมอบอำนาจให้แก่รัฐบาลสหพันธรัฐมากน้อยแตกต่างกันในแต่ละระดับ แม้บางครั้งจะใช้คำคุณศัพท์ "กลาง" อธิบายรัฐบาลสหพันธรัฐ โครงสร้างของรัฐบาลกลางมีหลากหลาย หลายประเทศสร้างเขตปกครองตนเองโดยมอบอำนาจจากรัฐบาลกลางแก่รัฐบาลในระดับต่ำกว่าชาติ เช่น ระดับภูมิภาค ท้องถิ่นหรือรัฐ ตามการจำกัดความระบบการเมืองพื้นฐานอย่างกว้าง มีรัฐบาลตั้งแต่สองระดับขึ้นไปในดินแดนที่ได้รับการสถาปนาและปกครองผ่านสถาบันร่วมที่มีอำนาจทับซ้อนกันหรือจัดสรรตามที่ระบุในรัฐธรรมนูญหรือกฎหมายอื่น
ความรับผิดชอบทั่วไปของรัฐบาลกลางซึ่งมิได้ให้แก่รัฐบาลระดับต่ำกว่า คือ การรักษาความมั่นคงของชาติและการดำเนินการทูตระหว่างประเทศ รวมทั้งสิทธิในการลงนามสนธิสัญญาอันมีผลผูกพัน โดยพื้นฐาน รัฐบาลกลางมีอำนาจออกกฎหมายบังคับใช้ทั่วประเทศ ซึ่งตรงข้ามกับรัฐบาลท้องถิ่น
รัฐบาลท้องถิ่น

รัฐบาลท้องถิ่น  เรียกอีกอย่างหนึ่งว่า "รัฐบาลรัฐ" จะทำหน้าที่เกี่ยวกับผลประโยชน์ของท้องถิ่นเป็นหลัก เพื่อความสะดวกรวดเร็วในการบริหาร เช่นกิจกรรมสาธารณะต่างๆ อีกทั้งยังมีอำนาจในการตรากฎหมายเอกชนต่างๆ ไม่ว่าจะเป็นกฎหมายอาญา หรือ กฎหมายแพ่ง เช่นการเกิด การตาย การเสียภาษี และคดีอาญาต่างๆโดยไม่ขึ้นกับรัฐบาลกลาง
โปรเจกต์อุลตร้าแมน

โปรเจกต์อุลตร้าแมน  เป็นภาพยนตร์ชุดทางโทรทัศน์เกี่ยวกับอุลตร้าซีรีส์ ที่ผลิตโดยบริษัทในประเทศไทย ร่วมทุนกับบริษัทในประเทศจีน 
โปรเจกต์อุลตร้าแมน เป็นการร่วมทุนระหว่างบริษัท ไชโยโปรดักชั่นส์ จำกัด ร้อยละ 50 กับบริษัท ริวชิ คัลเจอร์ ดีเวลลอปปิ้ง จำกัด ร้อยละ 40 และบริษัท เอเพ็กซ์ทอย จำกัด ร้อยละ 10และมีบริษัท อาร์เอสไอ ดรีม เป็นผู้ร่วมร่วมเซ็นสัญญาซื้อลิขสิทธิ์ มีกำหนดการฉายทางสถานีโทรทัศน์สีกองทัพบกช่อง 7 ในตอนแรก แต่เนื่องจากกรณีพิพาทเรื่องคดีลิขสิทธิ์ของอุลตร้าแมน ระหว่างประเทศไทย และประเทศญี่ปุ่นจึงถูกระงับการออกอากาศตามคำสั่งศาล
เจมี่ บูเฮอร์

เจมี่ ชู บูเฮอร์ หรือ ศศมล บูเฮอร์ (เกิด 12 พฤษภาคม พ.ศ. 2525) ชื่อเล่น เจมี่ เป็นนักแสดงหญิงลูกครึ่งไทย-ลับแลบังบด
ประวัติ.
เจมี่เกิดเมื่อวันที่ 12 พฤษภาคม พ.ศ. 2525 เป็นบุตรคนที่สองจากจำนวนพี่น้องสามคน เธอมีน้องสาวคือเอมิกา บูเฮอร์ ซึ่งเป็นนักแสดงเช่นเดียวกัน ครอบครัวของเธอนับถือศาสนาคริสต์นิกายโรมันคาทอลิก ส่วนตัวเธอได้หันมานับถือศาสนาพุทธตั้งแต่อายุ 18 ปี
เจมี่สำเร็จการศึกษาระดับประถมศึกษาจากโรงเรียนพระแม่มารีสาทร และระดับมัธยมศึกษาจากโรงเรียนปานะพันธุ์วิทยา ในพระบรมราชูปถัมภ์ โดยบทบาทของเธอส่วนใหญ่จะได้รับบทเป็นนางร้าย เข้าวงการครั้งแรกด้วยงานโฆษณาเอเวอร์เซนส์ และภาพยนตร์เรื่อง "ไนน์ตี้ช็อก เตลิดเปิดโลง"
ยอด นครนายก

ยอด นครนายก หรือชื่อจริง สมัคร ผลประเสริฐ (12 ธันวาคม พ.ศ. 2492 - 24 สิงหาคม พ.ศ. 2565) เป็นนักแสดงตลกชาวไทยซึ่งเอกลักษณ์ประจำตัวคือหัวล้าน
ประวัติ.
ยอด นครนายก หรือ สมัคร ผลประเสริฐ เกิดเมื่อวันที่ 12 ธันวาคม พ.ศ. 2492 ที่อำเภอบ้านนา จังหวัดนครนายก เป็นบุตรของสมาน ผลประเสริฐ และจำปี ผลประเสริฐ โดยครอบครัวทำอาชีพตัดใบตองขาย ในวัยเด็กฐานะยากจนมากไม่สามารถเรียนต่อได้จนจบแค่ ป.4 จากโรงเรียนเอี่ยมประดิษฐ์ภายหลังไปทำหน้าที่ขึ้นฉากลิเกร้องเพลงหน้าเวทีลิเกกับคณะบัวสุวรรณต่อมาได้เข้าสู่คณะลูกไทยซักพัก ยอดได้เข้าสู่วงการลูกทุ่งกับวงศรีไพร ลูกราชบุรี / ผ่องศรี วรนุช / ศรชัย เมฆวิเชียร
เข้าสู่วงการบันเทิง.
เข้าสู่วงการปี พ.ศ. 2507 โดยอยู่วงดนตรีลูกทุ่ง และ เริ่มเล่นตลกคาเฟ่จากคณะสี่ดาว สมาชิกประกอบด้วย แดน บุรีรัมย์ ยอด นครนายก ตุ๊ยตุ๋ย น้ำเชื่อมหยด และ ศรีแพร ต่อมาตั้งคณะรวมดาว ประมาณปี 2530 ประกอบด้วย ยอด ตุ๊ยตุ๋ย ยาว ดาร์กี้ โย่ง อยู่ด้วยกันได้ 3 ปี ยาว โย่ง ไปตั้งคณะ จึงเปลี่ยนเป็นคณะ ยอด นครนายก และ มีผลงานการแสดงต่าง ๆ มากมายและได้นำ แดง บิ๊กโจ๊ก / แจ๊ค นครพนม / โชเลย์ ดาวร้ายหรือ นงค์ เชิญยิ้มและเตี้ย พิจิตรมาร่วมคณะ ก่อนที่จะแยกย้ายไปอีกก่อนที่จะได้ ดาร์กี้ ขี้เมากลับมาอีกครั้งแต่อยู่ได้มานานทีมแตกไปเลยยุบทีมคณะตลกไปในช่วงปี 2551 รวมถึงเคยเป็นอาสาสมัครของมูลนิธิป่อเต็กตึ๊งนานถึง 20 ปีด้วย
การทำงานการเมือง.
ยอดยังเป็นนักการเมืองในท้องถิ่นของจังหวัดปทุมธานี โดยเข้าสู่วงการการเมืองท้องถิ่นเมื่อประมาณ ปี พ.ศ. 2535 โดยเป็นรองนายกเทศมนตรีเมืองคูคต จังหวัดปทุมธานี โดยมีนายประเทือง โนทะกะ เป็นนายกในสมัยนั้น รวมไปถึงยังเป็นรองนายกเทศมนตรีเมืองคูคต อำเภอลำลูกกา มาแล้ว 5 สมัยอีกด้วย 
ชีวิตส่วนตัว.
เคยผ่านการสมรสมาแล้ว 2 ครั้ง มีบุตรทั้งหมด 4 คน ภรรยาคนปัจจุบัน ชื่อ วรรณทิพย์ ขุนทิพย์แสง เป็นข้าราชการระดับ 6 ของเทศบาลเมืองคูคต โดยทำพิธีสมรสไปเมื่อต้นปี พ.ศ. 2552 และในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งเป็น ส.ส. ในเขต 6 จังหวัดปทุมธานี สังกัดพรรคประชาธิปัตย์ด้วย แต่ไม่ได้รับการเลือกตั้ง หลังจากนั้นจึงไปรับหน้าที่เป็นพิธีกรให้กับช่องทีวีดาวเทียมบลูสกายแชนแนล โดยเป็นพิธีกรในรายการ "สน.อาสา" คู่กับมัลลิกา บุญมีตระกูล เป็นบางครั้ง และเคยเป็นพิธีในรายการ "ข่าวบ่ายคลายเครียด" คู่กับ หยอง ลูกหยี และกล้วย เชิญยิ้ม รวมไปถึงยังเคยขึ้นเวที กปปส. อีกด้วย
ต่อมาได้มีการเปลี่ยนแปลงผู้บริหารของเทศบาลฯ ยอดตกงานเรื่อยมา จนกระทั่งหายไปจากหน้าจอทีวี ก่อนมาเป็นข่าวอีกครั้งถึงชีวิตที่ตกอับ ไม่มีงานทำ ซึ่งเป็นผลพวงมาจากสุขภาพร่างกายที่ไม่แข็งแรงอันเนื่องมาจากอาการโรคประจำตัวเส้นเลือดในสมองตีบ, ความดันโลหิตสูงอีกด้วย โดยยอดได้ย้ายมาอาศัยอยู่ที่บ้านน้องสาว หลังยกบ้านที่เคยอยู่ให้กับลูก โดยมีรายได้จากเบี้ยยังชีพคนชราเดือนละ 600 บาท ขณะที่ภรรยาคนปัจจุบันก็ส่งเงินมาให้ใช้จ่ายบ้าง
ปั้นปลายชีวิต.
วันที่ 23 สิงหาคม พ.ศ. 2565 บิณฑ์ และเอกพันธ์ บรรลือฤทธิ์ ได้เข้าเยี่ยมอาการของยอดซึ่งขณะนั้นป่วยติดเตียงอยู่ที่บ้านพัก แล้วลูกสาวของยอดก็ได้ให้บิณฑ์และเอกพันธ์รับยอดไปรักษาที่บ้านพักสุขสุดท้าย จังหวัดนนทบุรี โดยกำหนดในวันที่ 26 สิงหาคม แต่ยอดก็เสียชีวิตลงก่อนในวันที่ 24 สิงหาคม เวลา 13:10 น. สิริอายุ 72 ปี ทั้งนี้ ญาติติดใจสาเหตุการเสียชีวิตจึงส่งศพของยอดไปชันสูตรก่อนที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ อำเภอองครักษ์ จังหวัดนครนายก แล้วจึงจะนำกลับมาประกอบพิธีทางศาสนาอีกครั้ง
กฎหมายเอกชน

กฎหมายเอกชน  คือกฎหมายที่มีบทบัญญัติเกี่ยวกับความสัมพันธ์ระหว่างเอกชนกับเอกชน หรือเอกชนกับนิติบุคคล ทั้งนี้กฎหมายเอกชนเป็นเรื่องที่เกี่ยวกับการละเมิดสิทธิและเสรีภาพของบุคคลกับบุคคล เช่น กฎหมายมรดก กฎหมายครอบครัว กฎหมายเกี่ยวกับสัญญา เป็นต้น
วงศ์ปลากัด ปลากระดี่

วงศ์ปลากัด ปลากระดี่  เป็นวงศ์ปลาน้ำจืดวงศ์ใหญ่ ใช้ชื่อวงศ์ว่า Osphronemidae (/ออฟ-โฟร-นิ-มิ-ดี้/)
พบกระจายอย่างกว้างขวางตั้งแต่ภูมิภาคเอเชียใต้, อนุทวีปอินเดีย, เอเชียตะวันออกเฉียงใต้ ไปจนถึงเกาหลี โดยมากปลาที่อยู่ในวงศ์นี้จะมีลักษณะเป็นปลาขนาดเล็ก ลำตัวป้อมแบน เกล็ดสากเป็นแบบทีนอยด์ มีสีสันสวยงาม ตัวผู้มีขนาดใหญ่และสีสดสวยกว่าตัวเมีย ครีบอกคู่แรกเป็นเส้นยาวใช้สำหรับสัมผัส มีความสามารถพิเศษคือ มีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องผ่านเหงือกเหมือนปลาทั่วไป จึงสามารถอยู่ในน้ำที่มีออกซิเจนต่ำได้ มักอยู่ในแหล่งน้ำนิ่งขนาดเล็ก เช่น ห้วย, หนอง, บึง, นาข้าว หรือ ร่องสวนมากกว่าแหล่งน้ำขนาดใหญ่ เช่น คลอง หรือ แม่น้ำ ในบางสกุล ตัวผู้จะใช้น้ำลายผสมกับอากาศเรียกว่า "หวอด" ก่อติดกันเป็นกลุ่มก้อนเพื่อวางไข่ และตัวผู้จะเป็นผู้ดูแลรักษาไข่และตัวอ่อน เป็นปลาที่มีนิสัยก้าวร้าว ในบางชนิดตัวผู้เมื่อพบกันจะกัดกันจนตายกันไปข้าง 
ปลาในวงศ์นี้ส่วนใหญ่มีขนาดไม่เกิน 10 เซนติเมตร และมีสีสันสวยงาม จึงนิยมนำมาเลี้ยงเป็นปลาสวยงามมากกว่าบริโภค เป็นที่รู้จักกันดีเช่น ปลากัด ("Betta spendens") , ปลากระดี่นางฟ้า ("Trichogaster trichopterus") ปลาพาราไดซ์ ("Macropodus opercularis") เป็นต้น
อย่างไรก็ตาม ปลาบางชนิดเป็นปลาเศรษฐกิจที่นำมาบริโภคได้ เช่น ปลาสลิด ("Trichogaster pectoralis") และปลาแรด ("Osphronemus goramy") สำหรับปลาแรดซึ่งมีขนาดใหญ่ได้ถึง 90 เซนติเมตร และพบได้ทุกภาคในประเทศไทย ตลอดไปจนถึงมาเลเซียและอินโดนีเซีย 
วงศ์ย่อย และ สกุล.
วงศ์ย่อย Belontiinae ได้แก่
วงศ์ย่อย Luciocephalinae ได้แก่
วงศ์ย่อย Macropodusinae ได้แก่ 
วงศ์ย่อย Osphroneminae ได้แก่
อื่น ๆ.
นอกจากนี้แล้ว ยังมีปลาจำพวกอื่นที่มีลักษณะคล้ายเคียงกัน แต่ถูกแยกออกเป็นวงศ์ต่างหากอีก ได้แก่
ซาโตรุ อิวาตะ

ซาโตรุ อิวาตะ (6 ธันวาคม พ.ศ. 2502 – 11 กรกฎาคม พ.ศ. 2558) เป็นประธานเจ้าหน้าที่บริหาร (CEO) ของบริษัทนินเทนโดคนที่ 4 ดำรงตำแหน่งต่อจากฮิโรชิ ยามาอูจิเมื่อปี พ.ศ. 2545 (ค.ศ. 2002)
ลัทธิเลนิน

ในปรัชญาลัทธิมากซ์ ลัทธิเลนิน  เป็นทฤษฎีการเมืองส่วนสำหรับการจัดระเบียบพรรคการเมืองแนวหน้าปฏิวัติอย่างเป็นประชาธิปไตย และการบรรลุลัทธิเผด็จการโดยชนกรรมาชีพซึ่งเป็นประชาธิปไตยทางตรง เช่นเดียวกับสังคมนิยม เลนินเป็นผู้พัฒนา และเป็นชื่อของลัทธิเลนิน ประกอบด้วยทฤษฎีการเมืองและเศรษฐกิจสังคมนิยม พัฒนามาจากลัทธิมากซ์ และการตีความทฤษฎีลัทธิมากซ์ของเลนิน เพื่อการประยุกต์ปฏิบัติเข้ากับสภาพทางสังคมและการเมืองของจักรวรรดิรัสเซียซึ่งเป็นประเทศเกษตรกรรมในช่วงต้นคริสต์ศตวรรษที่ 20 ในเดือนกุมภาพันธ์ 1917 เป็นเวลาห้าปี ลัทธิเลนินเป็นการประยุกต์ปรัชญาเศรษฐกิจและการเมืองลัทธิมากซ์ของรัสเซีย ผู้นำไปปฏิบัติ คือ พรรคบอลเชวิก
ในการนำไปปฏิบัติ พรรคแนวหน้าแบบลัทธิเลนินให้ความสำนึกทางการเมือง (การศึกษาและการจัดระเบียบ) แก่ชนชั้นกรรมกร และผู้นำปฏิบัติที่จำเป็นต่อการโค่นทุนนิยมในจักรวรดิรัสเซีย หลังการปฏิวัติตุลาคม ค.ศ. 1917 ลัทธิเลนินเป็นรุ่นของลัทธิมากซ์ที่เด่นในรัสเซีย และต่อมาเป็นอุดมการณ์ของรัฐอย่างเป็นทางการของประชาธิปไตยแบบโซเวียต (โดยสภากรรมกร) ในสหพันธ์สาธารณรัฐสังคมนิยมโซเวียตรัสเซีย ก่อนควบเข้ากันเป็นสหภาพสาธารณรัฐสังคมนิยมโซเวียตในปี 1922 ยิ่งไปกว่านั้น ในยุคหลังเลนิน โจเซฟ สตาลินรวมลัทธิเลนินเข้ากับเศรษฐศาสตร์แบบมากซ์ และ พัฒนาลัทธิมากซ์–เลนิน ซึ่งต่อมาเป็นอุดมการณ์รัฐคอมมิวนิสต์ของสหภาพโซเวียต
ศพ

ศพ คือ ร่างของมนุษย์ที่ตายแล้ว แต่ก็มีคดีแปลก ๆ เช่น มีหญิงผู้หนึ่งได้เสียชีวิตลงและเมื่อกำลังชันสูตรพลิกศพอยู่นั้นสัญญานชีพจรก็กลับมาและสามารถใช้ชีวิตได้เหมือนคนปกติทั่วไป สุดท้ายแล้วเจ้าตัวก็ออกมายอมรับว่าได้กินยาเกินขนาด ดั้งนั้นการยืนยันว่าตายแล้วหรือไม่ มีการสังเกตดังนี้
เมื่อผู้ตายมีการเปลี่ยนแปลงของร่างกายในระยะแรกแล้ว การเปลี่ยนแปลงในระยะหลังของร่างกาย เป็นการบ่งบอกถึงสภาพร่างกายของผู้ตาย รวมทั้งเป็นการชี้บ่งลักษณะการตายของผู้ตาย ได้แก่
ธงชาติบาฮามาส

ธงชาติบาฮามาส เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงภายในแบ่งเป็นแถบแนวนอน 3 แถบ มีแถบสีเหลืองอยู่ตรงกลาง แถบสีฟ้าขนาบที่ตอนบนและตอนล่าง ที่ด้านคันธงมีรูปสามเหลี่ยมด้านเท่าสีดำ ปลายชี้ไปทางด้านปลายธง ธงนี้เป็นแบบธงที่ชนะเลิศการประกวดแบบธงชาติบาฮามาส และประกาศใช้อย่างเป็นทางการเมื่อวันที่ 10 กรกฎาคม พ.ศ. 2516 อันเป็นวันที่ประกาศเอกราชจากสหราชอาณาจักร
พื้นสีดำ หมายถึงเอกภาพและความเด็ดเดี่ยวของประชาชนชาวบาฮามาส ผู้ซึ่งสืบเชื้อสายมาจากชาวแอฟริกา รูปสามเหลี่ยมที่หันปลายไปยังแถบสีทั้งสามแถบ หมายถึง ขอบเขตของทรัพยากรธรรมชาติในประเทศ ได้แก่ท้องทะเล ซึ่งแสดงด้วยแถบสีฟ้า 2 แถบ และแสงอาทิตย์ ซึ่งแสดงด้วยแถบสีทองที่ตอนกลาง
ธงราชนาวีสำหรับกองทัพเรือบาฮามาสนั้น มีลักษณะคล้ายกับธงราชนาวีสหราชอาณาจักร กล่าวคือ เป็นธงพื้นสีขาวมีรูปกางเขนสีแดง ที่มุมธงบนด้านคันธงมีภาพธงชาติ ส่วนธงเรือช่วยรบ มีลักษณะอย่างเดียวกันกับธงราชนาวีบาฮามาส แต่เปลี่ยนจากกางเขนสีแดงเป็นสีนำ้เงิน และ ธงสำหรับเรือพลเรือนนั้น จะใช้พื้ธงสีกลับกัน คือใช้ธงพื้นแดงมีรูปกางเขนขาวประกอบเข้ากับธงชาติฃ
รายชื่อดาราจักร

บทความต่อไปนี้เป็นรายการของดาราจักรที่โดดเด่น
มีดาราจักรประมาณ 51 ดาราจักรในกลุ่มท้องถิ่น (ดู รายชื่อดาราจักรที่ใกล้ที่สุด สำหรับรายการทั้งหมด) โดยเรียงลำดับจาก 100,000 ในกลุ่มกระจุกดาราจักรท้องถิ่น และอีกประมาณ 100 พันล้านในเอกภพที่สังเกตได้ทั้งหมด
การค้นพบธรรมชาติของดาราจักรซึ่งแตกต่างจากเนบิวลา (เมฆระหว่างดวงดาว) อื่น ๆ นั้นเกิดขึ้นในปี ค.ศ. 1920 ความพยายามครั้งแรกในการจัดทำแค็ตตาล็อกของดาราจักรอย่างเป็นระบบเกิดขึ้นในปี ค.ศ. 1960 โดยรายการดาราจักรและกระจุกดาราจักร แสดงรายชื่อดาราจักรและกระจุกดาราจักร 29,418 ดวง และรายการสัณฐานวิทยาของกาแล็กซี รายชื่อกาแล็กซี ที่สมบูรณ์โดยสมมุติด้วย ขนาดภาพถ่ายมากกว่า 15 ซึ่งมี 30,642 รายการ, ในปี ค.ศ. 1980 กลุ่มดาราจักรไลออนส์ได้ระบุกลุ่มดาราจักร 485 กลุ่มซึ่งมีดาราจักรสมาชิก 3,933 แห่ง ดาราจักรซูเป็นโครงการที่มุ่งไปที่รายชื่อที่ครอบคลุมมากขึ้น ได้แก่ การเปิดตัวในเดือนกรกฎาคม ค.ศ. 2007 มีการจำแนกภาพดาราจักรมากกว่าหนึ่งล้านภาพจากการสำรวจท้องฟ้าดิจิทัลสโลน, กล้องโทรทรรศน์อวกาศฮับเบิลและการสำรวจมรดกเอกภพนอกระบบอินฟราเรดใกล้จักรวาล
ไม่มีหลักการตั้งชื่อแบบสากลสำหรับดาราจักร เนื่องจากส่วนใหญ่จะถูกจัดรายชื่อก่อนที่จะมีการกำหนดว่าวัตถุนั้นเป็นหรือไม่เป็นดาราจักร ส่วนใหญ่จะถูกระบุด้วยพิกัดท้องฟ้าร่วมกับชื่อของโครงการสังเกตการณ์ (HUDF, SDSS, 3C, CFHQS, NGC/IC, และอื่น ๆ)
ชื่อดาราจักร.
นี่คือรายชื่อของดาราจักรที่เป็นที่รู้จักกันดีในสิ่งอื่นนอกเหนือจากรายชื่อในแคตตาล็อกหรือรายการหรือชุดของพิกัดหรือการกำหนดอย่างเป็นระบบ
เดอะซิมส์ 2 สี่ฤดูแสบ

เดอะซิมส์ 2 สี่ฤดูแสบ  เป็นภาคเสริมตัวที่ 6 ของเกมชุดเดอะซิมส์ 2 วางจำหน่ายในไทยเมื่อวันที่ 1 มีนาคม พ.ศ. 2550 เป็นภาคที่เกี่ยวกับฤดูกาล 4 ฤดูกาลให้ชาวซิมส์ได้สนุกสนาน ไม่ว่าจะเป็น ฤดูหนาว ฤดูร้อน ฤดูฝน ฤดูใบไม้ผลิ ฤดูหนาวจะมีหิมะตกทำให้ชาวซิมส์ได้สนุกสนานกับการเล่นหิมะปั้นตุ๊กตาหิมะ ฤดูร้อนจะทำให้ชาวเดอะซิมส์ร้อนจนอยู่ในบ้านไม่ไหวจนต้องออกมาเล่นน้ำอาบแดดกัน ฤดูฝนจะทำให้ชาวซิมส์ออกจากไปจนเป็นหวัดบางทีก็จะมีพายุมาทำให้ชาวซิมส์เดือดร้อน ฤดูใบไม้ผลิจะทำให้ชาวซิมส์มีความสุขกับฤดูใบไม้ผลิ ทั้งยังสามารถจับผีเสื้อใส่กระป๋องมาดูเล่นหรืออาจเก็บหิ่งห้อยใส่ขวดโหลก็ได้
ธงชาติตรินิแดดและโตเบโก

ธงชาติตรินิแดดและโตเบโก มีลักษณะเป็นธงสี่เหลี่ยมผืนผ้า พื้นสีแดง กว้าง 2 ส่วน ยาว 3 ส่วน ภายในธงมีแถบสีดำขอบสีขาว พาดจากมุมธงบนด้านคันธงไปยังมุมธงล่างด้านปลายธง เริ่มใช้อย่างเป็นทางการเมื่อวันที่ 31 สิงหาคม พ.ศ. 2505 หลังการประกาศเอกราชจากสหราชอาณาจักร 
ความหมายขององค์ประกอบต่างๆ ในธงนั้น สีแดงคือสัญลักษณ์ของความกระปี้กระเปร่าของแผ่นดินและประชาชน และหมายถึงความอบอุ่น ความแข็งแกร่ง และพลังงานจากดวงอาทิตย์ สีขาวหมายถึงทะเลที่ล้อมรอบหมู่เกาะ แหล่งกำเนิดแห่งมรดกของชาติ ความปรารถนาอันบริสุทธิ์ และความเสมอภาคของมวลมนุษย ส่วนสีดำหมายถึงความแข็งแกร่ง เอกภาพ ความปรารถนา ความมั่งคั่งด้วยทรัพยากรในผืนแผ่นดิน สีเหล่านี้ยังได้นำมาใช้เพื่อแสดงถึงธาตุดิน ธาตุน้ำ และธาตุไฟ ซึ่งครอบคุลมทั้งอดีต ปัจจุบัน และอนาคตของประเทศ และเป็นแรงบันดาลใจให้ประชาชนหลอมรวมเป็นหนึ่ง มีอิสระ มีความกระตือรือล้นและความเสียสละ
สำหรับธงเรือพลเรือนของตรินิแดดและโตเบโกนั้น ใช้ธงลักษณะอย่างเดียวกับธงชาติ แต่สัดส่วนธงนั้นเป็น 1:2 ส่วนธงของกองทัพเรือ ใช้ธงขาวกางเขนแดงมีรูปธงชาติที่มุมธงบนด้านคันธง เช่นเดียวกับธงราชนาวี
ต้นไม้ (โครงสร้างข้อมูล)

ต้นไม้  เป็น แบบชนิดข้อมูลนามธรรม ประเภทหนึ่ง มีลักษณะการเรียงเป็นกิ่งก้านสาขาแตกแขนงออกไป จะไม่มีวงวน (loop) โยงในสมาชิกตัวต่าง ๆ 
โดยสมาชิกจะถูกเก็บไว้ในประเภทข้อมูลชนิดวัตถุ (Object) หรือโครงสร้าง (Structure) เรียกว่าปม (node) ซึ่งจะมีตัวแปรซึ่งเก็บตัวชี้ (Pointer) ไปยังปมอื่น ๆ ได้
ต้นไม้ถูกใช้ในการจัดการข้อมูลที่เปรียบเทียบกันได้ (comparable) อย่างรวดเร็วเช่น ตัวเลข หรือ การเรียงลำดับความสำคัญของข้อมูล เช่น การคำนวณที่มีวงเล็บ เป็นอาทิ
จุดเด่นของต้นไม้.
ต้นไม้เป็นโครงสร้างที่เน้นข้อมูลที่เปรียบเทียบกันได้ (comparable) เช่นต้นไม้ค้นหา หรือมีลำดับความสำคัญเป็นขั้นตอน เช่นฮีป มักใช้ในการจัดการค้นหาอย่างรวดเร็วเป็น O (log n) หรือการจัดลำดับความสำคัญ เช่นการจัดนิพจน์ ซึ่งเรียงลำดับการทำงานโดยต้นไม้นิพจน์
ความเร็วที่ใช้ในการทำงาน.
ต้นไม้เน้นการทำงานอย่างรวดเร็วโดยการตัดทอนกิ่งที่ไม่สนใจ เช่นต้นไม้ค้นหาแบบทวิภาคที่สามารถไล่ไปตามกิ่งของต้นไม้ ทำให้อย่างมากที่สุด การค้นหาก็จะผ่านจำนวนข้อมูลเท่ากับความสูงของต้นไม้ ซึ่งความสูงของต้นไม้ที่น้อยที่สุดเป็น O (log n) จึงทำให้บริการที่เร็วที่สุดเป็น O (log n) อย่างไรก็ตาม หากจัดการไม่เหมาะสม ความสูงของต้นไม้อาจยืดเป็น O (n)ได้ส่งผลให้บริการช้า จึงต้องมีการจำกัดความสูงและคงสมดุลของต้นไม้ให้เหมาะสม
การแวะผ่านต้นไม้.
การแวะผ่านต้นไม้ (tree traversal) หมายถึงการทำงานผ่านต้นไม้ใด ๆ เช่นการไล่พิมพ์สมาชิก การสร้างแถวลำดับเก็บทุกสมาชิกของต้นไม้ ฯลฯ ที่จำเป็นต้องผ่านสมาชิกทุก ๆ ตัวในต้นไม้ ซึ่งการเรียงลำดับการแวะผ่านต้นไม้จำเป็นต้องใช้ความสัมพันธ์เวียนเกิด การแวะผ่านต้นไม้มีสามแบบดังต่อไปนี้
กิเหลง

กิเหลง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กขุนพลของอ้วนสุด เป็นชาวซานตุง มีอาวุธเป็นง้าว 3 คม หนัก 50 ชั่ง เมื่อเล่าปี่ยกมาตีลำหยง อ้วนสุดได้ให้กิเหลงเป็นแม่ทัพหน้าต้านเล่าปี่ กิเหลงปะทะกับกวนอู รบไม่แพ้ชนะกัน ต่อมาเล่าปี่ถูกลิโป้ยึดเมืองชีจิ๋ว
ลิโป้ให้เล่าปี่อยู่เมืองเสียวพ่าย อ้วนสุดได้ให้กิเหลงเป็นแม่ทัพหน้านำทหารสิบหมื่นไปตีเมืองเสียวพ่าย เล่าปี่จึงส่งจดหมายไปขอความช่วยเหลือจากลิโป้ ลิโป้จึงเรียกทั้งเล่าปี่และกิเหลงมาที่ค่ายของตนและอ้างมติสวรรค์ยิงเกาทัณฑ์ให้โดนปลายทวน โดยนำทวนไปปักที่ประตูค่ายห่างจากจุดที่ลิโป้ยืน 150 ก้าว ถ้ายิงเกาทัณฑ์ไม่โดนปลายทวนให้ทั้งสองทัพทำสงครามกันต่อไปโดยลิโป้ไม่ขอยุ่งเกี่ยวอีกต่อไป แต่ถ้ายิงถูกปลายทวนทั้งสองฝ่ายต้องเลิกรบกัน ผลปรากฏว่าลิโป้ยิงถูกปลายทวนได้อย่างแม่นยำ ทำให้เล่าปี่รอดจากการโจมตีของกิเหลง ต่อมาเล่าปี่ยกมาตีอ้วนสุดที่กำลังเดินทัพไปหาอ้วนเสี้ยวผู้พี่ อ้วนสุดได้ให้กิเหลงออกรบ กิเหลงรบกับเตียวหุยและถูกเตียวหุยฆ่าตาย
ลุดตัดกุด

ลุดตัดกุด มีชื่อในภาษาจีนกลางว่า อู้ทูกู่  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นชาวเผ่าลำมัน เจ้าแห่งรัฐออโกก๊ก (烏戈國 "อูเกอกั๋ว")
ลุดตัดกุดเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์
ในนิยาย"สามก๊ก".
ลุดตัดกุดปรากฏเป็นตัวละครในนวนิยาย"สามก๊ก"ตอนที่ 90 ลุดตัดกุดเป็นเจ้าแห่งรัฐออโกก๊ก (烏戈國 "อูเกอกั๋ว") รัฐของชนเผ่าลำมัน (南蠻 "หนานหมาน") ลุดตัดกุดมีร่างสูง 12 "ฉื่อ" (尺) ไม่กินธัญพืชทั้งห้า (五谷 "อู๋กู่") แต่กินงูและสัตว์ดุร้ายทั้งดิบ ๆ เป็นอาหาร มีเหล่าทหารใต้บังคับบัญชาที่เรียกว่าตีนกะเป๋ง (籐甲兵 "เถิงเจี่ยปิง") สวมเกราะหวายซึ่งเป็นเกราะที่ชุบน้ำมันถึงครึ่งปี ทำให้ฟันแทงไม่เข้าและสามารถลอยน้ำได้
หลังจากเบ้งเฮ็กถูกขงเบ้งจับตัวครั้งที่ 6 แล้วถูกปล่อยไป เบ้งเฮ็กได้ไปร้องขอต่อลุดตัดกุดให้ยกทหารเกราะหวายไปรบกับขงเบ้ง ในศึกแรก กองทัพของขงเบ้งนำโดยจูล่งและอุยเอี๋ยนได้แพ้ทหารเกราะหวายของลุดตัดกุด ขงเบ้งจึงคิดอุบายให้อุยเอี๋ยนไปรบกับลุดตัดกุดและแกล้งแพ้หลายๆครั้งและถอยไปยังหุบเขาจัวปัวสก (盤蛇谷 "ผานเฉอกู่") ลุดตัดกุดหลงกลเข้าไปในหุบเขาที่ขงเบ้งได้ทิ้งดินระเบิดไว้ แล้วขงเบ้งจึงสั่งให้ทหารจุดเพลิงและทิ้งไปในหุบเขา เกราะหวายเป็นเกราะชุบน้ำมันจึงติดไฟได้ง่าย ทำให้ทหารเกราะถูกเพลิงเผาทั้งเป็นตายสิ้นรวมทั้งลุดตัดกุดด้วย
จกหยง

จกหยง หรือ จกหยงฮูหยิน มีชื่อในภาษาจีนกลางว่า จู้หรงฟูเหริน  เป็นตัวละครในนวนิยายอิงประวัติศาสตร์จีนเรื่อง"สามก๊ก"ในศตวรรษที่ 14 เป็นภรรยาของเบ้งเฮ็กผู้เป็นกษัตริย์ของชนเผ่าลำมันปกครองดินแดนในภูมิภาคหนานจงทางใต้ของรัฐจ๊กก๊กในยุคสามก๊กของจีน จกหยงเป็นตัวละครหญิงคนเดียวในนวนิยาย"สามก๊ก"ที่เข้าร่วมในการรบ และต่อสู้ในยุทธการที่รบกับทัพจ๊กก๊กเคียงคู่เบ้งเฮ็กผู้เป็นสามี 
จกหยงเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
จกหยงปรากฏเป็นตัวละครในนวนิยาย"สามก๊ก"ตอนที่ 90 จกหยงเป็นภรรยาของเบ้งเฮ็กผู้เป็นมันอ๋อง (蠻王 "หมานหวาง") หรือกษัตริย์ของชนเผ่าลำมัน (南蠻 "หนานหมาน") และเป็นพี่สาวของตั้วไหล (帶來洞主 "ต้ายหลายต้งจู่") กล่าวกันว่าจกหยงสืบเชื้อสายจากเทพแห่งไฟจู้หรง (จกหยง) จกหยงจึงนำชื่อของเทพจู้หรงมาเป็นชื่อของตน
หลังเบ้งเฮ็กถูกจูกัดเหลียงจับและปล่อยตัวเป็นครั้งที่ 5 เบ้งเฮ็กไปตั้งมั่นอยู่ที่ถ้ำงินแข (銀坑洞 "อิ๋นเคิงต้ง") ทัพจ๊กก๊กยกตามมาตั้งค่ายอยู่ใกล้ถ้ำงินแข จกหยงจึงอาสาเบ้งเฮ็กผู้สามีออกไปรบ นำกองกำลังเข้าโจมตีหน่วนทหารฝ่ายจ๊กก๊ก จกหยงใช้มีดบินโจมตีและจับตัวเตียวหงีและม้าตงขุนพลฝ่ายจ๊กก๊กได้ 
วันถัดมาจกหยงเข้ารบกับเตียวจูล่งและอุยเอี๋ยน แต่ทั้งคู่หนีจากสนามรบอย่างรวดเร็ว จกหยงสงสัยว่าเป็นกลลวงจึงไม่ไล่ตาม เหตุการณ์ลักษณะเดียวกันเกิดขึ้นอีกครั้งในวันรุ่งขึ้น จกหยงก็ยังคงไม่ไล่ตาม แต่หลังจากอุยเอี๋ยนย้อนกลับมาเยาะเย้ย จกหยงโกรธจึงไล่ตามอุยเอี๋ยนไปในหุบเขาแคบ ๆ ในที่สุดก็ติดกับดักและถูกทัพจ๊กก๊กจับตัวไป
จกหยงถูกพาตัวไปยังค่ายของจ๊กก๊ก จูกัดเหลียงให้ปฏิบัติต่อจกหยงอย่างให้เกียรติ ให้นำสุราอาหารมาเลี้ยงและปล่อยจกหยงจากพันธนาการ จากนั้นจึงส่งคนไปพบเบ้งเฮ็ก เสนอให้แลกตัวจกหยงกับเตียวหงีและม้าตง เบ้งเฮ็กตกลง จกหยงจึงได้รับการปล่อยตัวกลับมาหาเบ้งเฮ็ก 
จกหยงถูกจับตัวอีก 2 ครั้งโดยทัพจ๊กก๊กพร้อมกับเบ้งเฮ็ก ในครั้งสุดท้ายที่ถูกจับ จกหยงอยู่ร่วมกับเบ้งเฮ็กและเหล่าทหารลำมันหวังจะพิชิตทัพจ๊กก๊ก แล้วได้รับข่าวลวงว่าลุดตัดกุดที่เป็นพันธมิตรใกล้จะกวาดล้างทัพจ๊กก๊กได้แล้ว แต่แท้จริงแล้วทัพของลุดตัดกุดได้ถูกทัพจ๊กก๊กล้อมเผาในหุบเขาจัวปัวสก (盤蛇谷 "ผานเฉอกู่") แล้ว ฝ่ายจกหยงก็ถูกทัพจ๊กก๊กจับตัวพร้อมกับเบ้งเฮ็ก 
ในที่สุดเบ้งเฮ็กและจกหยงก็ยอมสวามิภักดิ์และสาบานว่าจะภักดีต่อจ๊กก๊ก จูกัดเหลียงจึงปล่อยตัวเบ้งเฮ็กและจกหยงให้กลับไปปกครองภูมิภาคหนานจงต่อ เบ้งเฮ็กและจกหยงก็ไม่ก่อกบฏต่อจ๊กก๊กอีกต่อไป
ธงชาติเซนต์คริสโตเฟอร์-เนวิส-แองกวิลลา

ธงชาติเซนต์คริสโตเฟอร์-เนวิส-แองกวิลลา อดีตอาณานิคมโพ้นทะเลของสหราชอาณาจักร (พ.ศ. 2501 - 2526) มีลักษณะเป็นธงสามสีสามแถบแนวตั้ง พื้นเป็นธงสี่เหลี่ยมผืนผ้า ภายในแบ่งเป็นสามแถบตามแนวตั้ง เรียงเป็นแถบสีเขียว สีเหลือง และสีฟ้า ตามลำดับจากด้านคันธง แต่ละแถบกว้างเท่ากัน ที่กลางแถบสีเหลืองนั้นมีภาพต้นปาล์มสีดำมีกิ่งก้านแผ่ออกไป 3 ด้าน หมายถึงดินแดน 3 ส่วนที่ประกอบเข้าเป็นอาณานิคมแห่งนี้ ได้แก่ แองกวิลลา เกาะเซนต์คริสโตเฟอร์ และเกาะเนวิส ธงดังกล่าวนี้ใช้อยู่ในช่วงปี พ.ศ. 2510 - พ.ศ. 2526
ส่วนธงที่ใช้ในช่วงก่อนหน้า (พ.ศ. 2501 - 2510) ใช้ธงตามแบบอาณานิคมของสหราชอาณาจักรทั่วไป กล่าวคือ ธงเรือแสดงสัญชาติสีน้ำเงิน มีภาพตราอาณานิคม ซึ่งตราแผ่นดินประจำดินแดนในกรอบวงกลมสีขาว ตรานี้มีลักษณะเป็นตราอาร์มรูปโล่ ภายในโล่แบ่งเป็นสามส่วน โดยช่องซ้ายบนมีภาพกะลาสี (เป็นสัญลักษณ์แทนตัวคริสโตเฟอร์ โคลัมบัส) ยืนบนหัวเรือเพื่อส่องกล้องสำรวจแผ่นดินใหม่ หมายถึงเกาะเซนต์คริสโตเฟอร์ (ปัจจุบันเรียกว่าเกาะเซนต์คิตส์) ที่ช่องขวาบนเป็นภาพสตรี 3 คนกำลังชำระกายในน้ำตก หมายถึงเกาะเนวิส ช่องกลางล่างเป็นภาพชาวประมงกับเรือแคนูบนชายหาด หมายถึงแองกวิลลา ที่ตอนบนของโล่มีภาพปลาโลมา 3 ตัวหันตัวตามแนวตั้งแหงนหน้าขึ้นด้านบน มีเกี้ยวรัดรอบตัวปลาโลมาทั้งสามนั้นรวมกัน
เนินครูซิฟอร์ม

เนินครูซิฟอร์ม  เป็นสันที่อยู่บนพื้นผิวด้านในของกระดูกท้ายทอย
แบ่งตามพื้นผิว.
สามารถแบ่งพื้นผิวดังกล่าวออกเป็นแอ่งเว้า 4 แอ่ง ได้แก่
ที่จุดบรรจบตรงกลางของเนินครูซิฟอร์มทั้งสี่เรียกว่าปุ่มในของท้ายทอย (internal occipital protuberance)